Vreme 893 - Evropa, Srbija, Kosovo: Beli dim na Andricevom vencu -->\nPrevaziđen spor vladajuće koalicije sporazumom o reagovanju na kosovsku krizu kao goruću, dok se spor o evropskom pitanju ne pominje, možda i zato što su ga i Evropljani, odlaganjem, učinili trenutno neaktuelnim u Beogradu\nDOGOVOR: V. Koštunica i B. Tadić\nProšle nedelje u blokadi su bili Vlada i Skupština tako da su mnogi prognozirali da će vlada premijera Koštunice pasti, a da će srpske institucije biti blokirane u trenutku proglašenja kosovske nezavisnosti. Ministri Demokratske stranke i G17 plus, koji imaju većinu u Vladi, ohrabreni pobedom proevropskog predsedničkog kandidata Tadića, pokušavali su u utorak 5. februara, dva dana posle izbora, da se izbore za to da vlada ovlasti svog potpredsednika Đelića da potpiše prelazni sporazum koji je prethodne nedelje Brisel ponudio Srbiji. Šesnaest ministara bliskih Tadiću i potpredsednik Vlade Đelić od premijera Koštunice su javno zatražili da sazove sednicu Vlade, što je ovaj ignorisao, izjavivši da bi Srbija stavljajući svoj potpis na prelazni sporazum sa Evropskom unijom zapravo potpisala saglasnost na nezavisnost Kosova i postala prva država koja ga je indirektno priznala. Zatražio je da se skupština odmah sastane, pre nego što se proglasi jednostrana nezavisnost Kosova, i da donese potrebne odluke o Misiji Evropske unije i o sporazumu koji je ponudio Brisel.\nPosle toga, Demokratska stranka Srbije, Nova Srbija, socijalisti i radikali sakupili su 144 potpisa poslanika za hitno sazivanje vanredne skupštinske sednice. Predsednik Skupštine Dulić zakazao je konsultacije poslaničkih grupa tek za ponedeljak 11. februara, a pre toga je zatražio mišljenje vlade o tom pitanju, mada je znao da vlada ne može da se sastane. Izjavljuje da je to učinio kako bi se glave malo ohladile. Koštunica je odgovorio da opstrukcija rada parlamenta predstavlja opasnost po ustavni poredak.\nPredsednik Srbije Tadić posle toga upozorava da ne sme biti paralize u radu nijedne institucije, ni Vlade ni Skupštine, a obe su bile blokirane, mada je vlada u četvrtak 7. februara donela jednu telefonsku odluku – o prodaji RTB-a Bor.\nU javnosti je zbog te blokade institucija rasla napetost. Demokrate su imale naklonost većine medija, a narodnjaci su bili meta kritike.\nOko hiljadu proevropskih studenata je u ponedeljak 11. februara održalo antivladine demonstracije u Beogradu. Nosili su plakate s natpisom "Dole Koštunica – dole novi Milošević" i "Spasi Srbiju i ubij se, Koštunice".\nIz DSS-a su tvrdili da su te demonstracije organizovane u režiji jedne opozicione partije, aludirajući na LDP. Neka od studentskih udruženja ogradila su se od tog skupa.\nNEKI LOŠI ZNACI: Kada je pre vikenda najavio da će za utorak 12. februara sazvati i sednicu Saveta za nacionalnu bezbednost, predsednik Tadić je nagovestio da će narodu saopštiti da je bezbednosna situacija u Srbiji stabilna.\nBilo je, međutim, i nekih zlokobnih nagoveštaja pogoršanja. Na parkingu ispred slovenačkog tržnog centra Merkator u Novom Beogradu, u petak 8. februara oko pet ujutru eksplodirala je bomba. Nije bilo povređenih. Načinjena je materijalna šteta. Počinilac nije poznat. Tržni centar je nastavio sa radom. Pet sati kasnije policija je blokirala prostor oko Merkatora u Čačku i evakuisala radnike i kupce zbog lažne dojave o podmetnutoj bombi. Kasnije je bilo lažnih dojava i u Novom Sadu. U slovenačkoj štampi se o tim incidentima dosta pisalo.\nU sredu 7. februara uveče u Beogradu je prekinuto otvaranje izložbe radova umetnika iz Prištine zbog protesta pripadnika desničarske organizacije Obraz koje je policija nešto kasnije blokirala. Neki od obrazovaca nosili su Legijinu sliku, a jedan je pocepao plakat na kome je bila slika Adema Jašarija.\nPredsednik Tadić u utorak 12. februara poziva sve na mir, ozbiljnost i suzdržanost, a sve partije da stranačke promocije ostave po strani kako bi država u ovoj kriznoj situaciji mogla da deluje odgovorno. On je još krajem prošle nedelje najavio da će po povratku sa konferencije o bezbednosti u Minhenu pozvati premijera Koštunicu i predsednika Skupštine Dulića, kako bi pronašli neko rešenje.\n(Opet Minhen, u ovdašnjoj polemici priznanje nezavisnosti Kosova od strane portparola DSS-a poređeno je sa minhenskim oduzimanjem Sudetske oblasti Čehoslovačkoj 1938.)\nU Minhenu je Tadić ozbiljnog lica pozivao sve države, pogotovu one u regionu, na uzdržanost. Zamenik ruskog premijera Sergej Ivanov je, takođe u Minhenu, izjavio da bi priznavanje nezavisnosti Kosova i Metohije predstavljalo opasan presedan, što je visoki predstavnik EU Havijer Solana negirao. Rusi su izbegavali da kažu da će u slučaju kosovske nezavisnosti priznati Abhaziju i Južnu Osetiju, a pominjali su da u tom slučaju treba priznati Tursku Republiku Severni Kipar. Oni ponavljaju da žele da ostanu u okviru međunarodnog zakona i da ne žele da stvore presedan. Indikativno je to da je tokom kulminacije krize u Beogradu ruski ambasador u Beogradu Aleksejev viđen u predsedničkoj palati. Po jednoj verziji to je povezano s eventualnom akcijom Rusije u Savetu bezbednosti UN-a.\nBELI DIM: Predsednik Tadić, premijer Koštunica i predsednik Skupštine Dulić su se u ponedeljak 11. februara posle nedelju dana krize konačno konsultovali iza zatvorenih vrata i kasno uveče oglasili se saopštenjem.\nU njemu se govori o neophodnosti vođenja jedinstvene državne i nacionalne politike; konstatuje se da postoji realna pretnja da ubrzo dođe do protivpravnog proglašenja nezavisnosti Pokrajine Kosovo i Metohija i traži se da sve državne institucije donesu potrebne odluke i mere o poništavanju svih tih protivpravnih akata. Predsednik Tadić je i pre toga za utorak 12. februar bio sazvao sednicu Saveta za nacionalnu bezbednost, koji se i sastao u prostorijama Instituta za bezbednost radi razmatranja akcionih planova za slučaj proglašavanja jednostrane nezavisnosti Pokrajine o kojima nisu saopšteni detalji.\nAKTIVIRANJE: Premijer Koštunica sazvao je za četvrtak 14. februara sednicu Vlade Srbije na kojoj treba da bude usvojena "Odluka o poništavanju protivpravnih akata privremenih organa samouprave na Kosovu i Metohiji o proglašavanju jednostrane nezavisnosti". Kaže se da će ona biti aktivirana onog trenutka kada dođe do ovog nelegalnog akta, te da srpske institucije neće dopustiti da ona nijedan sekund bude na snazi. Vlada Srbije će takvu svoju odluku takođe proslediti Narodnoj skupštini Srbije na razmatranje i usvajanje. Akcioni plan će, kako se pretpostavlja, pored formalnog poništenja kosovskih akata sadržati niz mera kojima se kosovski Srbi čvršće vezuju za Srbiju. Intelektualcima i službenicima na Kosovu poručuje se da ostanu s narodom. Zajednica srpskih opština i naselja Kosova i Metohije je inače u četvrtak 7. februara usvojila predlog da 15. februara preraste u Srpsku skupštinu Kosova i Metohije, ali se ne zna mnogo ni o kapacitetu tog tela ni o njegovim tačnim namerama, sem da će deklarativno biti za to da rezolucija 1244 za njih Srbe važi i da oni priznaju celovitost Srbije.\nRasprava o tome da li treba potpisati politički sporazum s Evropskom unijom, koja je prethodne nedelje okupirala čitav medijski i politički prostor, tim saopštenjem tri predsednika privremeno je skinuta s dnevnog reda, tako što nije pomenuta. Demokratska stranka Srbije je u utorak po podne povukla iz skupštinske procedure zahtev za sazivanje vanredne sednice Skupštine, a i socijalisti i radikali su povukli potpise koje su dali za tu inicijativu. Povučena je i rezoluciju kojom Skupština nalaže Vladi Srbije da ne potpisuje Privremeni politički sporazum o saradnji sa EU i njenim članicama, kao ni Sporazum o stabilizaciji i pridruživanju sve dok EU u potpunosti ne ukloni razloge (slanje misije) zbog kojih se potpis zabranjuje...\nTadić je posle trojnog sastanka izjavio da je Srbiji mesto u Evropi i da je naš put evropski, a da on neće odustati od borbe za interese građana i od borbe za očuvanje Kosova. Đelić je s Biltom razgovarao o beloj šengenskoj listi i evrointegracijama. Ipak, demokrate su faktički trenutno odustale od insistiranja na ovlašćenju za taj evropotpis.\nDa tako postupe odlučivalo je možda i to što je to ovlašćenje postalo pomalo izlišno nakon što je evropska administracija preko Rena, uz kritiku Koštunice, to pitanje odložila za neki bolji trenutak. Bez obzira na to što je taj prelazni ugovor u kampanji prikazivan kao više od Sporazuma o stabilizaciji i pridruživanju (SSP), oni su mogli da budu nezadovoljni zbog toga što im je kao proevropskoj partiji uskraćena sadržajnija podrška Evropljana.\nU međuvremenu, demantovane su i informacije prema kojima bi potpredsednik Vlade Đelić mogao biti pozvan da 18. februara potpiše SSP sa EU pošto datum potpisivanja još nije određen, jer srpske vlasti nisu ispunile jedini preostali uslov, a to je puna saradnja s Haškim tribunalom...\nPREKO PISMA: Na tok događaja u Beogradu uticale su i vesti o ubrzanoj aktivnosti Evropljana da (pisanom procedurom) donesu formalnu odluku o slanju misije EULEX pre najavljenog samita 18. februara. Zapadne agencije javljaju da EU žuri da završi autorizaciju svoje misije pre neko što se u Prištini proglasi nezavisnost. Sve države članice Unije, izuzev Kipra, prethodne nedelje su donele načelnu odluku o slanju misije EULEX. Prema zapadnim izvorima, kosovsku nezavisnost će priznati između 20 i 22 evropske vlade, ali se ne očekuje da tu nezavisnost priznaju Kipar, Grčka, Rumunija, Slovačka i Španija, čiji se ministar i oglasio izjavom da su za ovu zemlju neprihvatljivi jednostrani potezi. Slanje misije za njih bi, po toj interpretaciji, bilo teže izvodljivo, ako se desi posle proglašenja kosovske nezavisnosti.\nSpor u vladajućoj koaliciji oko evrougovora možda odražava i spor o tome koliko će oštri biti diplomatski potezi Beograda protiv zemalja koje budu priznale nezavisnost Kosova.\nStranka G17 plus je najpre saopštila povodom zaključaka sa sastanka Tadića, Koštunice i Dulića da se neće oglašavati pre republičke skupštine i vlade i pre razgovora sa koalicionim partnerima, a onda je saopštila kako shvata važnost kosovskog problema, ali da sporazum sa EU treba što pre potpisati. Za Liberalno demokratsku partiju je neprihvatljivo to što se u saopštenju nakon sastanka državnog vrha ne pominje glavni razlog sukoba u vladajućoj koaliciji, a to je politički sporazum sa EU, a da je za sve evropske snage u Srbiji neprihvatljiv bilo kakav kompromis sa Koštunicom.\nZamenik predsednika Srpske radikalne stranke Tomislav Nikolić ocenjuje da je dobro što su Tadić i Koštunica postigli dogovor o vođenju jedinstvene politike u zaštiti suvereniteta i teritorijalnog integriteta Srbije, ali da je taj dogovor stigao kasno, da su krizom u Beogradu previše ohrabreni i Albanci i Amerikanci i EU, da je Beograd praktično otvorio vrata nezavisnosti Kosova i da sada treba da vadimo kestenje iz vatre. Nikolić je u toku eskalacije sukoba pozivao Koštunicu i Tadića da nađu rešenje, a u finišu krize izjavio i da bi zbog Kosova u ovom trenutku bio spreman da podrži vladu.\nNa kraju, on procenjuje da je spor u vladajućoj koaliciji samo privremeno ublažen i da uskoro ipak slede parlamentarni izbori.\nNešto od tog za sada zaleđenog sporenja verovatno će se nastaviti kada budu donošene odluke Vlade i Skupštine, ali ipak izgleda da evropsko pitanje, kao nešto što nije neposredno na dnevnom redu, neće biti "vetirajuće".\nKad se ono kasnije vrati na dnevni red, biće možda i tajming drugačiji. Kriza u Beogradu je eskalirala nakon što je Evropska unija Srbiji istovremeno ponudila politički sporazum i objavila nameru da pošalje misiju na Kosovo, a narodnjačka koalicija zatražila da se taj sporazum sada ne potpisuje, i sem konteksta nije taj zahtev obrazložila nekim jasnijim argumentom.\nŠta bi se moglo očekivati kad prođe oluja?\nKoštunica je posle dogovora s Tadićem naglasio da se Srbija najodlučnije oduprla svim spoljnim pritiscima, ucenama i nuđenjima olakšica i nagrada da na bilo koji način opravda pravno nasilje i postane saučesnik u brutalnom kršenju Povelje Ujedinjenih nacija i rezolucije 1244. On je, dakle, istrajao u oceni da njegovo odbijanje ima neku funkciju odvraćanja. Kad prođe kriza, videće se koliko su te mere odvraćanja imale efekta, a u prethodne dve nedelje evropski i zapadni faktori su ignorisali protivljenje Beograda, kao i protivljenje Moskve uostalom.\nKako sada stvari stoje, narodnjaci su po cenu pogoršanja odnosa s najbližim koalicionim partnerom, pa, kako kažu, i po cenu silaska s vlasti ostajali pri svom stavu. Oni su, međutim, mogli znati da silazak s vlasti sada otvara veće probleme, da ne predstavlja državničko držanje i da to ne mogu učiniti bez velike opšte štete.\nKasnije, oni bi mogli da se odluče za demisiju uz manje opšteg rizika. Što se ličnog rizika tiče, oni bi, prema sadašnjoj snazi, izlaskom iz vlade verovatno izgubili šansu da u tom komadu igraju noseće uloge.\nMoraće u drugim okolnostima sve ponovo da se izračuna, pa i to kakvu vrednost mogu imati aposteriorni ljutiti potezi prema Evropi.\nNa primer: u beogradskoj štampi je u nekoliko navrata citirana procena švajcarskog profesora Tomasa Flajnera, savetnika državnog tima Srbije za kosovske pregovore, da bi tužba Srbije Međunarodnom sudu pravde protiv država koje priznaju jednostrano proglašenu nezavisnost Kosova, po njegovom mišljenju mogla imati i 80 odsto šansi za uspeh. Neki politikolozi iz toga zaključuju da bi Srbija, ako se odluči za taj put, morala da se poziva upravo na različite evropske "helsinške" rezolucije pa da zato prvo treba da vidi da li je sve takve rezolucije ratifikovala. To može biti nov argument za preispitivanje odnosa prema Evropi, tačnije za preispitivanje stava o otklonu od Evrope zbog Kosova.\nA ako zbog tih sporova u nekom kasnijem periodu padne vlada i vanredni parlamentarni izbori budu zakazani za 11. maj, kada se održavaju lokalni izbori, ili kako se prošle nedelje spekulisalo, za septembar?\nDa li bi ti izbori mogli da donesu izlaz iz pat pozicije?\nLDP najjače pritiska i tvrdi da su vanredni parlamentarni izbori za proevropske partije najbolje rešenje, a to su ponavljali i neki od analitičara bliskih demokratama, po kojima Koštunici ne treba dozvoliti da dalje vodi igru.\nNe zna se kakav će efekat imati sadašnja kriza vladajuće koalicije na raspoloženje birača, ali zdravorazumski se može pretpostaviti da demokrate sada nisu pogrešile što nisu poslušale savetnike. Naši politički savetnici su inače čudan sloj – svaki suvozač će opominjati da se prikoči, a ovi samo viču: "Vozi, Miško!"\nNastavak blokirajućih svađa u vladajućoj koaliciji u kritičnom trenutku išao bi možda u prilog radikalima, koji su se, inače, veoma približili, kako kažu, "dosmanlijama":\nTadić je 3. februara osvojio oko 2.295.000, a Nikolić 2.175.000 glasova, što znači da su radikali zajedno sa socijalistima prišli evropejcima na manje od 120.000 glasova. Godine 2000 blok socijalista i radikala zaostajao je za oko 570.000 glasova u odnosu na DOS.\n(Slobodan Milošević 1.826.799 glasova, plus Tomislav Nikolić 289.013 glasova, što čini 2.150.000 glasova u zbiru, dok su na drugoj strani bili Vojislav Koštunica sa 2.470.000 glasova i Vojislav Mihailović sa 145.019 glasova, što u zbiru čini oko 2.600.000.)\nZa sedam godina s biračkog spiska je zbog smrti izbrisano oko milion birača, a upisano je toliko novih. Ranije procene su govorile da je socijalističko i radikalsko biračko telo bilo u proseku starije, pa bi se moglo pretpostaviti da je generacijska smena birača išla na njihovu štetu. Biračko telo se izmenilo, a rezultat je sada tešnji nego što je bio 2000! To znači da podsećanje na ružne činjenice iz devedesetih nije toliko funkcionalno koliko pretpostavljaju neki izborni stratezi. To takođe znači da vladajuća koalicija mora da izvuče dublje zaključke na osnovu rezultata Tomislava Nikolića i moraće da koriguje svoju politiku, a za to je potrebno vreme.\nDa je do raspisivanja parlamentarnih izbora došlo u toku dramatične eskalacije kosovske krize, izborni rezultat bi možda mogao da bude i neizvesniji zbog efekta koji može imati prekor radikala na račun vladajuće koalicije zbog toga što se iscrpljivala svađama u osetljivom trenutku za državu. Radikalima bi išao u prilog i Dontov sistem, koji većoj partiji daje malu dodatnu prednost u mandatima, a oni imaju nešto veće šanse da okupe glasače oko jedne liste.\nAko bi Tadić okupio na istu listu sve stranke za koje se pretpostavlja da su njihovi birači glasali za njega, dakle i G17 plus i LDP i sve manjinske birače, među njima i one koji su optirali za narodnjake, mogao bi da računa na to da bi pri visokoj izlaznosti ponovio svoj rezultat od 3. februara, umanjen za rezultat Velje Ilića.\nŠta o toj kombinaciji kaže izborna matematika u sadašnjem "vremenskom preseku"?\nTomislav Nikolić, ako bi uz sebe zadržao socijaliste, mogao bi da računa na to da ponovi rezultat od 2.175.000 glasova i da osvoji 122 poslanička mandata, što bi bilo samo na tri mandata do vlade.\nLista Borisa Tadića, pod uslovom da privuče sebi LDP i mađarske partije i da narodnjacima "preotme" Ugljaninove glasove, mogla bi da računa na dva miliona glasova i imala bi 112 poslanika. Njihova dilema bi mogla da glasi i ovako: klimava koalicija ili prinudna kohabitacija demokratskog predsednika s radikalskim premijerom.\nNarodnjaci, ako ne bi za više od 10-15 odsto umanjili rezultat koji je u prvom krugu imao Velimir Ilić, a koji predstavlja polovinu njihovog poslednjeg parlamentarnog rezultata, imali bi 16 poslanika. Paradoksalno, za njih bi dilema glasila: ipak i malo Evrope – ili ništa. Muke prognostičara s njima su u tome što se oni, kad nešto zacrtaju, manje od drugih obaziru na to da li će zbog svega imati 6,16 ili 66 odsto podrške.\nKriza oko izbora bi verovatno pogoršala odnose i umanjila šanse da demokrate i narodnjaci uopšte naprave novu vladu. Posle tri meseca neuspešnih pregovora o mandataru – morali bi da budu raspisani novi izbori.\nKad tako nešto uoče, akteri obično čine ono što je najlakše, pojačaju agitaciju, a izgleda da će morati da se potrude da definišu neku uspešniju politiku.


Skupština Srbije: Poslanici o poseti Makrona - B92.net\nBeograd -- U Skupštini Srbije odrigrala se prava rasprava izmeðu narodnih poslanika o poseti francuskog predsednika Emanuela Makrona Srbiji.\nIzvor: Tanjug sreda, 17.07.2019. | 14:30\nŠef poslanièke grupe Srpske napredne stranke (SNS) Aleksandar Martinoviæ izjavio je danas, u skupštinskoj polemici sa poslanicom SRS Vjericom Radetom, da je francuski predsednik Emanuel Makron imao hrabrosti da se obrati graðanima na Kalemegdanu, u prisustvu predsednika Srbije Aleksandra Vuèiæa.\n"Naše dve poslanièke grupe se ne slažu oko toga da li je Makron trebalo da doðe u Srbiju. Vi smatrate da nije, a mi smatramo da jeste", rekao je Martinoviæ Radeti i ukazao na veza izmeðu Srbije i Francuske.\nNavodeæi da su veze sa Francuskom bile jaèe i produbljenije, Martinoviæ je objasnio da Srbija želi od Francuske da napravi partnera i politièkog, i ekonomskog, ali i vojno-bezbednosnog.\n"Možete o Makronu da mislite šta hoæete, mogu ja da mislim šta god hoæu, ali je èinjenica da je taj èovek, iako ima potpuno drugaèije viðenje situacija na KiM od zvaniène politike Srbije, imao hrabrosti da se na Kalemegdanu obrati graðanima direktno, u prisustvu predsednika Vuèiæa", rekao je Martinoviæ.\nOn je ocenio da je Makron pokazao jednu liènu i politièku hrabrost, kao i da poštuje graðane Srbije, uprkos èinjenici da je u njegovom govoru bilo i nekih stvari koje su za nas bile bolne.\nNaprednjaci smatraju da je Makronova poseta imala smisla, iako se nema saglasnosti za sva pitanja, rekao je Martinoviæ i dodao da je Srbija na putu da od Francuske stvori pouzdanog i èvrstog partnera u EU.\nRadeta je rekla da radikali nikada nisu rekli da Makron treba ili da ne treba da doðe, veæ da su zgroženi da bar nije zamoljen da ne kaže pred narodom koji ga je doèekao, da je Kosovo samostalna država.\nMartinoviæ joj je odgovorio da èak i neki poslanici u Narodnoj skupštini govore da je Kosovo nezavisno.\n"Zašto uvek oèekujemo od nekog drugog da više poštuje teritorijalni integritet i suverenitet Srbije kad imate poslanike koji trenutno nisu ovde u sali, a koji tvrde da je Kosovo nezavisna država i da problem Kosova može da se reši jedino tako što æe Srbija priznati nezavisnost", rekao je Martinoviæ.\nOni su polemisali i o bivšoj vlasti, koja je, po njihovoj zajednièkoj oceni, bila štetna, a Radetu je interesovalo kada æe biti uhapšeni “kapitalci”.\nMartinoviæ je pre toga odbacio navode da niko iz prethodne vlasti nije uhapšen, te je nabrojao da su pravosnažne presude, i to osuðujuæe, donete za Miroslava Miškoviæa, Marka Miškoviæa, Mila Ðuraškoviæa.\nVode se krivièni postupci protiv najmanje šest ministara iz raznih vlada, rekao je Martinoviæ, pojasnivši da misli na Predraga Bubala, Slobodana Milosavljeviæa, Sašu Dragina, te da se vode dva krivièna postupka protiv najmanje dva pomoænika ministra.\nOn je dodao da SNS vodi potpuno drugaèiju politiku od Dinkiæa i Labusa, te da je njihova politika bila uništavanje srpske privrede i finansija, a sadašnja politika je jaèanje domaæe privrede i konsolidacija javnih finansija.\n"Taèno je da su iz one bivše vlasti procesuirani neki ministri neki pomoænici ministra, ali složiæete se da su to neka ''žnj'' kategorija ministara u svakom smislu, i po poslovima koje su radili, i po lopovlucima. Mi pitamo uporno, kada æe odgovarati kapitalci?", rekla je Radeta.\nPojasnila je da misli na “(Mlaðana) Dinkiæa, (Miroljuba) Labusa, (Aleksandra) Vlahoviæa, (Božidara) Ðeliæa.\n"Šta je sa onih 11 miliona evra koje je Ðeliæ preko 'Meridian banke' ukrao iz Srbije, ako ih je uložio u 'Vinci airports, u kupovinu našeg aerodroma. O tome niko ne vodi raèuna", pitala je poslanica SRS.\nOna se osvrnula i na juèerašnje poslanièko pitanje lidera stranke Vojislava Šešelja o unošenju odredbe u Krivièni zakonik da se krivièno kazni svako ko tvrdi da se u Srebrenici dogodio genocid, rekavši da se posle toga “razbuktala masa na društvenim mrežama zbog novinarke Snežane Èangradin koja je to napisala”.\nOna smatra da je to opasna teza koja “srpskom narodu stoji iznad glave” i da æemo to morati da priznamo putem EU.\n"Onda su ovi iz praznik klupa osuli drvlje i kamenje na Šešelja. Možemo da razumemo da neko ne voli radikale, da neko ne voli vlast, ali da neko ko je sluèajno roðen kao Srbin, toliko ne voli svoj narod to je prosto neverovatno", rekla je Radeta.\nPoslanici, inaèe, raspravljaju o amandmanima na Predlog izmena i dopune Zakona o regulisanju javnog duga po osnovu neisplaæene devizne štednje graðana položene kod banaka èije je sedište u Srbiji i njihovim filijalama u država bivše SFRJ, koje je pre dva dana obrazložio ministar finansija Siniša Mali, a danas o amandmanima sa poslanicima razgovara ministar za rad Zoran Ðorðeviæ.\nPoslanik Srpske napredne stranke (SNS) Veroljub Arsiæ rekao je da sene bi danas raspravljalo o staroj deviznoj štednji da ju je prethodna vlast, kao što je to tvrdila, vratila.\n"Nikad do kraja nisu bili iskreni da kažu kako su to vraæali staru deviznu štednju. Stara devizna štednja je vraæena emitovanjem državnih obveznica sa razlièitim rokom dospeæa, èini mi se deset i više godina", rekao je Arsiæ.\nDodao da je stara devizna štednja u velikoj meri bila prevara stranaka DOS-a i bivšeg režima.


Zahvaljujući fondaciji "Alek Kavčić" udžbenici za prvi i drugi razred dostupni po ceni od 2 dinara po strani\nZahvaljujući fondaciji “Alek Kavčić” udžbenici za prvi i drugi razred osnovne škole su dostupni na sajtu Fondacije Alek Kavčić. Udžbenici su odobreni od Ministarstva prosvete i Zavoda za unapređivanje vaspitanja i obrazovanja. Za nekoliko dana na sajtu će biti objavljeni i kompleti udžbenika za peti i šesti razred.\nĐacima od prvog do osmog razreda u PDF formatu će na raspolaganju da bude 70 odsto udžbenika koji imaju odobrenje Ministarstva prosvete za upotrebu u nastavi u sledećoj školskoj godini.\nIz razloga što nemaju sva deca podjednake uslove za rad, kako zbog lošeg interneta, nedostatka računara, skupog fotokopiranja, iz fondacije “Alek Kavčić” su odlučil da knjige štampaju za dva dinara po stranici, odnosno po ceni koja je višestruko jeftinija od aktuelne ponude.\n“To što su do sada udžbenici bili skupi pa su koštali pet, šest dinara po stranici, to je zato što se na njima enormno profitiralo i što se pokrivala jedna koruptivna distributivna mreža koja je uključivala čak i nastavnike koji su dobijali rabat za one udžbenike koje oni ponude”, ističe prof. Aleksandar Kavčić iz Fondacije “Alek Kavčić”.\nŠtampani udžbenici ćebiti spremni za naručivanje i slanje od 15. marta. Posao jeste veliki.\n“Tada bi i država sa već postojećim budžetom koji ima, od šest miliona evra, mogla jednostavno da kupi knjige za sve, a ne samo za recimo 15-tak posto đaka u Srbiji koliko to sada radi država… Postoje Saveti roditelja u školama, dajte do znanja da to želite, to je sve vrlo lako ostarivo”, kaže Kavčić.\nU dogovoru sa izdavačima “Nova škola” i “Infotehnika”, udžbenike će biti moguće kupiti i u knjižarama, ali po tim istim realnim cenama.\nSport 13 априла 2021\nKošarkašice Crvena zvezde Kombank su nove šampionke Srbije! Crveno-bele su u majstorici finalne serije plej-ofa Prve ženske lige Srbije savladale Art Basket. Ovo je ukupno...\nMinistarstvo za evropske integracije i Vlada SAD zvanično su potpisali danas produžetak razvojnog partnerstva koje traje već 20 godina. Američki ambasador Entoni Godfri svedočio...\nSrbija 8 априла 2021\nSkupština Srbije usvojila je izmene Zakona o popisu stanovništva, domaćinstava i stanova kojim se zbog pandemije korona virusa popis odlaže za oktobar 2022. godine. Održavanje...\nSport 5 априла 2021\nVesti 5 априла 2021\nDo juna će biti formirana Uprava za finansiranje i podsticanje energetske efikasnosti koja će biti ključna institucija za podršku građanima da povećaju energetsku efikasnost u svojim domaćinstvima, najavljeno...\nDr Aleksandar Kavčić, naučnik i profesor\nVideo 2 априла 2021\nDr Aleksandar Kavčić, naučnik i profesor na Univerzitetu Carnegie Mellon\nSrbija 30 марта 2021


RTS :: Krstajić pred smenom, Tumbaković novi selektor Srbije?\nFudbal Krstajić pred smenom, Tumbaković novi selektor Srbije?\nsreda, 12. jun 2019, 09:14 -> 10:25\nSelektor fudbalske reprezentacije Srbije Mladen Krstajić dobiće otkaz nakon ubedljivog poraza u Ukrajini (5:0) i na njegovo mesto biće imenovan Ljubiša Tumbaković, prenose brojni beogradski mediji.\nTumbaković je pre samo pet dana napustio klupu selekcije Crne Gore jer je odbio da vodi ekipu u meču protiv tzv. Kosova, isto kao što odbio i tandem fudbalera Crvene zvezde Filip Stojković - Mirko Ivanić.\n(četvrtak, 13. jun 2019, 00:18) - Aco [neregistrovani]\n(sreda, 12. jun 2019, 15:32) - Kablar [neregistrovani]\n(sreda, 12. jun 2019, 14:20) - anonymous [neregistrovani]\n(sreda, 12. jun 2019, 13:39) - Kablar [neregistrovani]\n(sreda, 12. jun 2019, 13:10) - anonymous [neregistrovani]\n(sreda, 12. jun 2019, 12:53) - Miki [neregistrovani]\n(sreda, 12. jun 2019, 12:47) - anonymous [neregistrovani]\n(sreda, 12. jun 2019, 12:27) - anonymous [neregistrovani]\n(sreda, 12. jun 2019, 11:44) - Milija [neregistrovani]\n(sreda, 12. jun 2019, 11:27) - anonymous [neregistrovani]


Radio Tivat | Obiman promet i ovog ljeta na tivatskom aerodromu\n27 апр Obiman promet i ovog ljeta na tivatskom aerodromu\nPosted at 19:01h in Ekonomija\tby\tweb master\nBez obzira na zimski red letenja, kada je smanjen i broj letova i putnika, na tivastkom aerodromu je u prva tri mjeseca ove godine zabilježen blagi porast i po broju opsluženih aviona i prihvaćenih putnika.\nU tom periodu prihvaćeno je ukupno 53 600 putnika, što je blago povećanje, u odnosu na isti period protekle godine, kada je bilo 52 700. U periodu od 1.januara do 30.marta opslužena su 473 aviona, gdje je takođe evidentiran blagi rast u odnosu na period 2014.kada je na tivatski aerodorm sletilo 429 aviona.\nPrema najavama aviokompanija interesovanje je iskazalo oko 40 aviokompanija koje će tivastki aerodorm koristiti kao svoju krajnju destinaciju. U periodu od 1.maja pa do kraja septembra najavljeno je 3 217 letova što je za 4,5 odsto više nego prošle godine kada je u istom periodu realizovano 3 081 let.\nU skladu sa ekonomskom situacijom, kao i činjenicu da kompanije uvijek najave više letova nego što i realizuju, direktor Aerodroma, Ranko Bošković je kazao da najavljeni obim neće biti realizovan, ali da brojke ipak neće biti mnogo manje i kretaće se na nivou prošlogodišnjih.\nZbog ekonomske situacije, sa tržišta Rusije se ove, u odnosu na prošlu godinu, najavljuje pad od oko 7 posto, ali će to biti nadoknađeno letovima sa drugih tržišta, kazao je Bošković najavljujući povećanje broja letova iz Bjelorusije, letovima iz Moldavije, a najave sa tržišta Zapadne su u rangu sa prethodnim godinama.\nBitno je napomenuti, iako značajnije neće uticati na povećanje broja letova, najave od 30 aprila pa do 28. maja kada će biti realizovano pet letova kompanije Lauda R koja će realizovati triangl let Beč- Ohrid-Tivat-Beč.\nNajave za letove sa zapadnog tržišta su na prošlogodišnjem nivou pa na Aerodromu ne očekuju porast avio putnika sa tog tržišta u odnosu na prošlu godinu. Bez obzira smanjenje, ipak najbrojiniji i dalje ostaju letovi koji će se realizovati sa ruskog tržišta. Pored letova iz Moldavije i Bjelorusije, povećanje broja letova najavili su iz kompanije Er Srbija, što konpenzira pad sa ruskog tržišta. „Prethodne godine JAT je imao po 21 rotaciju sedmično i na podgorički i tivatski aerodorm, ali je ove gdoine za špic sezone, od juna do avgusta taj broj povećan za pet letova pa će u tom periodu biti 26 letova sedmično“, naglasio je Bošković\nKompanije čiji će avioni ovog ljeta saobraćati za Tivat su „Aeroflot“, „Tomas Kuk“, Sas, Er moldova, Er Srbija, Jamal, Ural Erlajnz, Globus Erlajnz, Rosia, Red Vings, Nord star, Belavia, Dart erlajnz, Ukrajina internešnel, Trans aero, Džet tajm, BH Erlajnz


Aleksandar Lukašenko osvojio preko 80 odsto glasova\nBirališta su zatvorena na predsedničkim izborima u Belorusiji, a prema izlaznim anketama, predsednik Aleksandar Lukašenko osvojio je preko 80 odsto glasova. Ruska novinska agencija Itar-Tas izvestila je da su opozicioni kandidati Sergej Gajdukevič i Aleksandar Milinkevič dobili samo pet, odnosno, četiri odsto glasova. Lukašenko vlada Belorusijom već 12 godina, a na današnjim izborima se takmičio za treći mandat pošto je 2004. uspeo da izdejstvuje povoljan ishod referenuma o ukidanju ograničenja na broj predsedničkih mandata. Opozicioni kandidat Milinkevič je optužio Lukašenka za lažiranje izbora i naveo da mediji pod državnom kontrolom onemogućavaju slobodne i pravedne izbore. On je pozvao pristalice da održe mirne demonstracije u prestonici Minsku, posle zatvaranja birališta, ali je predsednik Lukašenko upozorio da će silom ugušiti sve proteste koji bi mogli da naruše javni red.\nIslamska ekstremistička grupa Hamas predstavila sastav kabineta\nIslamska ekstremistička grupa Hamas predstavila je sastav svog kabineta palestinskom predsedniku Mahmudu Abasu kako bi ga on odobrio. Kandidat za premijera Ismail Hanija, predstavio je spisak budućih članova vlade na današnjem sastanku. Hamas je bio primoran da odustane sedmodnevnih nastojanja za formiranje koalicione vlade nakon što su ostale političke partije odbile da učestvuju. Saradnici predsednika Abasa izjavili su da on neće upotrebiti svoja ovlašćenjada blokira vladu, ali da se očekuje da će izvršiti pritisak na Hamas da olabavi svoju tvrdokornu poziciju. Sa druge strane, izraelski i palestinski zvaničnici planiraju da održe više sastanaka o otvaranju pograničnih prelaza nakon današnjih razgovora o tom pitanju sa američkim i egipatskim zvaničnicima.\nEkstremisti aktivirali tri bombe na severo-zapadu Pakistana\nOsumnjičeni islamski ekstremisti aktivirali su tri bombe na severo-zapadu Pakistana u blizini granice sa Avganistanom usmrtivši najmanje sedmoro i ranivši petoro ljudi. Šef lokalne policije Dar Ali Katak izjavio je da su tri policajca, tri vojnika i jedan prolaznik ubijeni u eksploziji u gradu Dera Ismail Kan. Nekoliko sati kasnije , druga bomba eksplodirala u blizini mesta prve , ali nije bilo povredjenih. Kasnije uveče, eksplodirala je još jedna bomba u blizini poicijske stanice u centru grada koja je prouzrokovala materjalnu štetu. Niko nije preuzeo odgovornost za ove napade, ali je šef policije Katak rekao da bi iza napada mogli da budu ekstremisti iz susedne plemenske oblasti.


#Izbori2017: Prvi put posle 14 godina bez žena! - Ekonomske Vesti\n#Izbori2017: Prvi put posle 14 godina bez žena!\n26. mar. 2017 26. mar. 2017 Luka Matić 0 Comments #izbori2017, Danica Grujičić, izbori za predsednika Srbije, Jadranka Šešelj, Jelisaveta Karadjordjević, Milanka Karić, Nataša Mićić, predsednički izbori u Srbiji, predsednički kandidati, žene\nPolitičke stranke, pokreti i grupe gradjana u Srbije pale su na ispitu jednakosti polova kada su ovogodišnji predsednički izbori u pitanju.\nZa razliku od 2012. godine, kada su medju 12 predsedničkih kandidata bile i dve žene – Jadranka Šešelj i Danica Grujičić, ove godine ih medju 11 kandidata nema.\nŠešeljeva, koju je predložila Srpska radikalna stranka, i Grujičićeva, kandidatkinja Socijaldemokratskog saveza, na tim izborima su osvojile 147.793 (3,78%), odnosno 30.602 glasa (0,78%).\nI 2008. godine su žene imale kandidatkinju za predsednika. Tada je Milanka Karić, ispred Pokreta snaga Srbije, dobila 40.332 glasa, odnosno 0,98 odsto.\nInteresantno je da su i Jadranka Šešelj i Milanka Karić kandidatkinje bile praktično umesto svojih muževa, Vojislava i Bogoljuba, koji su u vreme tih izbora bili van Srbije. Šešelj na sudjenju u Haškom tribunalu, a Karić u Rusiji, dok su za njim tragali pravosudni organi u Srbiji.\nI na izborima za predsednika, a tada je bilo moguće i predsednicu, Srbije 2004. godine bilo je kandidatkinja. Jedinstvena Srbija kandidovala je Ljiljanu Arandjelović, dok je princezu Jelisavetu Karadjordjević kandidovala Grupa gradjana „Za lepšu Srbiju“.\nArandjelovićeva je tada osvojila 11.796 glasova (0,38%), a Karadjordjevićeva 62.737 (2,01%).\nPre ove godine, poslednji put na predsedničkim izborima u Srbiji nije bilo žena na biračkim listićima 2003. godine. Tada, na ispostaviće se trećim uzastopnim neuspelim izborima zbog nedovoljnog broja izašlih birača, bilo je šest kandidata: Radoslav Avlijaš (Demokratska stranka Otadžbina), Velimir Ilić (Nova Srbija), Dragoljub Mićunović (Demokratska stranka), Tomislav Nikolić (Srpska radikalna stranka), Marijan Rističević (Narodna seljačka stranka) i Dragan S. Tomić (Socijalistička narodna stranka). Doduše, istini za volju, tada je Nataša Mićić, kao predsednica Skupštine Srbije, bila vršilac dužnosti predsednice Republike Srbije.\nRačunica je jasna – posle 14 godina kakve-takve zastupljenosti žena na predsedničkim izborima u Srbiji, ove godine ih neće biti. Da li zbog loših rezultata koje su ostvarivale na prethodnih izborima ili zbog nečeg drugog, nejasno je.\n← #Izbori2017: Flautista, doktor hemije, pravnici i student\nTramp od Nemačke traži 300 milijardi dolara? →\nMinistarstvo: Zdravstvo racionalizovati odgovorno i po zakonu\nPoziv Makronu: Zaštitite žene\n#Izbori2017: Bili Norvežanka i dva Italijana…


Forbs: Razlozi zbog kojih SAD ne bi trebalo da uvedu sankcije Rusiji zbog nafte - 20.03.2020, Sputnik Srbija\nAmerički list „Forbs“ navodi više razloga zbog kojih SAD ne bi trebalo da uvode sankcije, embargo i preduzimaju druge „prinudne mere“ u pokušaju da stabilizuju... 20.03.2020, Sputnik Srbija\nsvet, vesti, nafta, forbs\nAutor članka na početku podseća da SAD preduzimaju mere te vrste da bi zaštitile proizvodnju nafte i gasa, a „ne zbog toga što je druga strana prekršila neki sporazum ili narušila ljudska prava“.\nMeđutim, zbog „nepoštene igre u trgovini“ partneri SAD bi trebalo manje da veruju Tramu, a Svetska trgovinska organizacija takođe bi mogla da istupi protiv Vašingtona, piše list.\nAutor članka podseća da su SAD već nametale sankcije naftnoj industriji Irana i Venecuele, kao i pojedinačnim preduzećima ruske naftne industrije. Međutim, te sankcije utiču i na kompanije i države koje žele da sarađuju sa onima koji se nalaze na američkoj „crnoj listi“. Na taj način SAD rizikuju da okrenu protiv sebe i druge zemlje i strane poslovne krugove, koji bi u potpunosti mogli da ignorišu sankcije SAD.\n„U nekom momentu potrošaču će zatrebati nafta, a ako ga SAD liše dela isporuka, prestaće da uzima Ameriku za ozbiljno“, ocenjuje on.\n20 Mart 2020, 07:50\nList istovremeno podseća na to da je saudijski naftni gigant „Saudi aramko“ vlasnik najvećeg proizvođača nafte u SAD – kompanije „Motiva“. Stoga, ukoliko Vašington zabrani Saudijskoj Arabiji da isporučuje naftu u SAD, Rijad može u potpunosti zatvoriti američku kompaniju, što će dovesti do smanjenja isporuka nafte. To bi prouzrokovalo porast cena benzina, što bi, kako piše „Forbs“ – nanelo štetu Trampu.\nAutor članka takođe podseća da je među američkim vladajućim krugovima izložena ideja da se uvede embargo na isporuku nafte iz zemalja-članica OPEK-a.\nPrema mišljenju autora, to bio bio nerazuman potez Amerike. Naftno tržište se stalno menja, a SAD ne mogu sebi priuštiti donošenje nesmotrenih odluka. „Forbs“ kao primer navodi potez američke vlade u cilju snižavanja cena benzina i slabljenja zavisnosti zemlje od uvoza nafte.\n„Pre deset godina niko nije mogao zamisliti da će SAD proizvoditi naftu u rekordnim količinama. Shodno tome, ne može se predvideti situacija ni u 2030. godini“, zaključuje autor lista.\nRanije su mediji preneli da Amerika razmatra uvođenje antiruskih sankcija radi „stabilizacije tržišta nafte“.


ČEKAJUĆI IZBORE: “Ratno stanje” SNS u Gornje Dragačevo – Balkanekspresrb.rs\nNa konferenciji za medije predsednik Dveri Boško Obradović govorio je o zloupotrebama javnih preduzeća i državnih resursa u funkciju izborne kampanje vlasti u Dragačevu. Takođe, govorio je i o pretnjama upućenim kandidatima liste Saveza za Srbiju – Savez za Dragačevo da se povuku s liste.\n„Ovo je poslednje vreme – ovi ljudi nisu normalni. Za njih su lokalni izbori u Dragačevu ratno stanje i glasovi moraju da se otmu: 86 aktivista SNS je smešteno u hotelu „Parkˮ u Ivanjici. Predvodi ih Branko Malović, potpredsednik IO SNS, kum Andreja Vučića, koji je zadužen za Gornje Dragačevo, i Luka Petrović, takođe potpredsednik IO SNS koji je zadužen za donje Dragačevo. Glavni ljudi za pretnje, ucene i pritiske na naše odbornike su Zoran Milojević Zelja iz Leposavića i Slavko Vujović iz Lučana, lični telohranitelj sina Aleksandra Vučića“ – rekao je Obradović.\nOn je dodao da će tražiti informaciju o tome koliko je ljudi u poslednjih mesec dana prijavilo prebivalište u Lučanima, jer ima informacije da SNS i na ovaj način nastoji da prekroji izbornu volju građana.\nNosilac liste Savez za Srbiju – Savez za Dragačevo Milan Radičević kazao je da su članovi Saveza za Dragačevo pripremili jednu „belu knjigu“ ključnih neregularnosti u toku sprovođenja kampanje u Dragačevu od strane SNS-a. On je govorio i o pritiscima na birače koji se svakodnevno sprovode od strane aktivista SNS-a, koji ulaze nepozvani u domove građana Dragačeva.\nNa konferenciji je govorio i Miloljub Pantelić, treći na listi Saveza za Dragačevo i rekao je da ljudima dolaze u kuće i prete im da ne glasaju za opoziciju.\n„Mnogo je teško, niko ne želi da bude viđen da nam je dao podršku. Ali ja sam siguran da će mnogo ljudi koji nisu smeli da potpišu ipak zaokružiti broj 4“ – rekao je Pantelić (Press SZS).\nSAVEZ ZA SRBIJU PITA: Šta radi direktor Puteva Srbije u kampanji u Lučanima?


Beograd: Privredni forum Srbija – Turska – Balkanekspresrb.rs\nMinistar poljoprivrede Srbije Branislav Nedimović i njegov kolega iz Turske Ahmet Ešref Fakibaba potpisali su danas Akcioni plan u oblasti poljoprivrede. Na Privrednom forumu Srbija – Turska u beogradskom Metropolu razgovaraju predstavnici 200 najvećih srpskih i oko 150 turskih kompanija.\nTurski ministar rekao je u pauzi novinarima da je njegovoj zemlji Srbija važna ne samo kao privredni partner već i kao faktor mira na Balkanu:\n– Podržavamo turske biznismene da što više dolaze u Srbiju a i vaše biznismene očekujemo kod nas. Hvala vam na podršci tokom pokušja državnog udara u Turskoj. Siguran sam da nova srpska vlada neće dozvoliti da teroristi koji su pokušali udar organizuju okupljanja u vašoj zemlji.\n– Imamo dosta tema za dobru saradnju, težimo ka milijardu dolara izvoza. Zato je na ovom Forumu pored privrednika i dosta turskih ministara i poslnika. Želimo da zajedno sa Srbijom izvozimo u treće zemlje.\nBranislav Nedimović podržava investicije u voćarstvu, povrtarstvu i ratarstvu i kaže da je dobra saradnja Erdogana i Vučića omogućila i bolju saradnju u privredi:\n– Ovih 150 turskih privrednika su samo prethodnica, jer mi smo otvoreni za investicije, a naročito u poljoprivredi. Logistički Srbija može biti platforma Turske za izvoz u Evropu, a njoj Turska koristi kao prolaz ka Aziji.\nPitanje novinarke TV N1 hoće li se omogućiti rasprodaja srpske zemlje strancima iznerviralo je našeg ministra. Rekao je da se ovakva pitanja postavljaju jer neko nije čitao dokumente.\nNa isto pitanje konkretno nije odgovorio ni turski ministar. On je rekao da želi saradnju i da će od toga i Ankara i Beograd imati koristi.\nNa to pitanje nešto konkretnije odgovorio je Aleksandar Međedović kopredsedavajući Srpsko – turskog poslovnog saveta Odbora za ekonomske odnose sa inostranstvom Turske:\n– Za sada se razmišlja o investicijama u poljoprivredi na drugi način. Kupovina srpske zemlje kod nas nije aktuelna tema. Uostalom pre nego što se našim kupcima nešto ponudi treba im reći kolika je cena.♦\nCategoryDANAS POLITIKA - EKONOMIJA\nTagsAhmet Ešref Fakibaba Branislav Nedimović Turska\nMakedonija: Vlada na današnjoj sednici ne raspravlja o incidentu sa Srbijom


Kako bi unaprijedili žensko preduzetništvo i zaštitili inicijativu pokretanja samostalnog biznisa Gradska uprava Grada Bijeljina ima namjeru da preko primjene Nacrta strategije razvoja ženskog preduzetništva ponudi korisnicima smjer, program podsticaja i zaštitu njihovih krajnjih proizvoda na podrčju lokalne zajednice, što je u dogledno vrijeme zadatak i ostalih gradova i opština u Srpskoj .\nMeđutim, dok se ovaj nacrt ne usvoji na jednoj od narednih redovnih sjednica u NSRS, potrebno je niz organizovanih predavanja kako bi se nadležni upoznali sa ovom oblašću i informisali se sa zainteresovanim preduzetnicima šta im je neophodno od potrebnih mehanizama u plasiranju njihovih usluga, jedan od takvih predavanja je i Okrugli sto koji je održan ove sedmice u Bijeljini.\nU Bijeljini je i u ranijem periodu bilo pokušaja da stimuliše razvoj samostalnog biznisa. Međutim, uočeno je da je zanemarljiv broj žena koje se bave samostalnim preduzetništvom.\nCvija Krajišnik jedna je od rijetkih uspješnih žena u našoj lokalnoj zajednici koja je od hobija razvila biznis i izborila se za poziciju na domaćem tržištu. Ova mlada preduzetnica svakodnevno se edukuje, kako bi lična promocija bila u korak sa vremenom.\nAko uzmemo u obzir da nam je tržište prezasićeno, i nedovoljno zaštićeno, jer nekontrolisan uvoz šteti domaćem proizvodu, pritom, kupovna moć iz godine u godinu je sve slabija, dolazimo do zaključka, da je preduzetnicima potrebno ne samo novčana pomoć nego i prostor za promociju, konstruktivni savjeti i olakšice koje će rasteretiti njihov bužet.\nIako možda podatak da je samo deset preduzetnica koje su registrovane na području grada, motivacija da se izborite za status prepoznatljivosti, ta informacija ujedno šalje poruku da je samostalno preduzetništvo i dalje nesiguran način za ostvarivanje poslovnih vizija.\nCilj održanog Okruglog stola jeste da uz pomoć prijedloga i smjernica prisutnih preduzetnica i predstavnika institucija pripremi se Program razvoja ženskog preduzetništva na području grada, i ujedno, izrada mjera podrške putem podsticaja, edukacija i pružanja savjetodavne pomoći. Međutim, za ovaj vid poslovanja potrebno je mnogo više, osim Nacrta strategije razvoja ženskog preduzetništva, na prvom mjestu, veće inspekcijske kontrole koje bi suzbijale razvoj sive ekonomije, redovni podsticaji koji bi se ravnomjerno raspoređivali, I veći prostor za promociju domaćih proizvoda, kako bi uzeli primat nad uvoznom robom.\nViše iz ove kategorije « Snijeg očistio „pluća“ Semberije ? Smotra veterana okupila 700 folklorista /FOTO/ »


Najnovije vesti - Regionalna Privredna komora Južnobanatskog upravnog okruga\nPromocija projekta na sajmu u Subotici\nDatum kreiranja sreda, 05 jun 2019 14:11\nU skladu sa projektnim aktivnostima, u periodu od 30. maja do 1. juna 2019. godine u Subotici na 13. Međunarodnom sajmu, predstavljen je projekat „Eko Tamiš-novi turistički proizvod”, koji finansira EU u okviru INTERREG IPA Programa prekogranične saradnje Rumunija–Srbija.\nDatum kreiranja ponedeljak, 13 maj 2019 08:59\nPozivamo Vas na pres konferenciju projekta „Eko Tamiš - novi turistički proizvod”, koji se finansira u okviru INTERREG IPA Programa prekogranične saradnje Rumunija–Srbija.\nKonferencija će biti održana 17.maja 2019.godine (petak) u prostorijama Privredne komore Srbije - Regionalne privredne komore Južnobanatskog upravnog okruga u Pančevu, Zmaj Jovina 1a, sa početkom u 12.00 časova, u sali na II spratu.\nNa konferenciji će biti predstavljene realizovane aktivnosti u prethodnom periodu. Radi se o promo turi koja se organizovana za medije u periodu od 09.do 12. aprila i promo turi koja se organizovana za turističke radnike u periodu od 16. do 19. aprila 2019.godine. Nosilac ove aktivnosti je bila PKS- RPK Pančevo i asocijacija „Miltonija“ iz Temišvara .\nDatum kreiranja petak, 29 mart 2019 21:27\nU skladu sa planiranim aktivnostima, u periodu od 16. – 19.aprila 2019. godine organizuje se promotivna tura za turističke radnike i turoperatere u cilju promocije i marketinga samog projekta „Eko Tamiš – novi turistički proizvod“, promocije realizovanih aktivnosti sa ciljem sprovođenja kampanje podizanja svesti značaju reke Tamiš i što većem korišćenju turističke ponude na i oko reke Tamiš.\nDatum kreiranja utorak, 16 april 2019 10:48\nU periodu od 09. do 12.aprila 2019. godine organizovana je promotivna tura za novinare i medije u cilju promocije i marketinga samog projekta „Eko Tamiš – novi turistički proizvod“, kao i promocije realizovanih aktivnosti sa ciljem sprovođenja kampanje podizanja svesti značaju reke Tamiš i što većem korišćenju turističke ponude na i oko reke Tamiš.


Coca-Cola HBC Srbija ponovo dokazala svoju posvećenost lokalnoj zajednici - Advertiser Serbia\nS ovim u veziCoca-Cola HBC Srbijadruštvena odgovornostkompanijeSvetoslav Atanasov\nPovodom predstavljanja rezultata u oblasti održivosti u 2018. godini, kompanija Coca-Cola HBC Srbija objavila je nove ciljeve i planove kako da dodatno doprinese očuvanju životne sredine i razvoju zajednice do 2025. godine. Uz očuvanje i smanjivanje upotrebe prirodnih resursa i dalja ulaganja u društvo, kompanija će posebno biti posvećena umanjenju uticaja ambalaže, i to kroz ostvarenje tri cilja do 2025. godine:\n• Da sva ambalaža bude reciklabilna\n• Da 35 odsto PET ambalaže sadrži reciklirani materijal\n• Da kompanija prikupi 75 odsto ambalaže u kojoj pakuje proizvode\n“Naše veliko nasleđe nam govori da Coca-Cola HBC porodica ostaje uspešna samo kada se menjamo i kada smo deo dobrih promena. Mi smo ti, koji kao lider u oblasti održivosti u sektoru proizvodnje napitaka, već pola veka nastojimo da unapređujemo kvalitet života u Srbiji i sa velikim ponosom krećemo ka ostvarivanju novih ciljeva. Naša uloga je velika i odgovorna i zato smo uvereni da ćemo napraviti značajne pomake kao kompanija, što će doprineti još efikasnijem upravljanju otpadom i smanjenju uticaju na okruženje”, istakao je Svetoslav Atanasov, generalni direktor kompanije Coca-Cola HBC Srbija, na predstavljanju 6. lokalnog izveštaja o održivom poslovanju ove kompanije.\nNovi ciljevi se odnose i na Srbiju, u kojoj je kompanija samo u prošloj godini uložila 41 milion dinara u programe podrške zajednici, dok su zaposleni volontirali u više od 850 sati. Kompanija je umanjila upotrebu vode tokom protekle decenije za čak 53 odsto, dok je ukupna potrošnja energije po litru proizvedenog pića u istom periodu smanjena za 52 odsto. U okviru platforme Coca-Cola mladima, preko 3000 mladih je dobilo nova znanjai iskustva, a 256 se nakon programa uspešno zaposlilo. Kao najpoželjniji poslodavac među mladima, kompanija svojim zaposlenima nudi podsticajno radno okruženje, te indeks privrženosti zaposlenih iznosi čak 92 odsto. Istovremeno, kompanija je prepoznata kao dobavljač broj jedan u Srbiji, što potvrđuje posvećenost partnerima i razvoju tržišta. Dodatno, u planu je smanjenje ukupnog broja kalorija u napicima za 25 odsto na 100 ml proizvoda.\nOvogodišnji, šesti po redu, Izveštaj o održivom poslovanju je pripremljen prema međunarodno priznatom GRI standardu i ispunjava visoke zahteve Globalnog dogovora Ujedinjenih nacija koji se odnose na Izveštaj o napretku. Takođe, Coca-Cola HBC Grupa je prema Dau Džons indeksu održivosti (DJSI) za 2018. rangirana među tri najbolja proizvođača pića i na globalnom i na evropskom nivou.\n[TEMA MESECA – Cannes Lions 2019] GORAN RUŠKUC, Communis DDB: „Teško je poverovati da ovdašnji komercijalni projekti mogu stići do Kana“\nHuawei će nove mobilne telefone prodavati bez Facebook-a, WhatsApp-a i Instagram-a


U Zenici održan "Sajam mladih poduzetnih kreativaca"\nU Zenici održan “Sajam mladih poduzetnih kreativaca”\nPovodom Međunarodnog dana mladih, Centar za mlade “Input” u saradnji sa Koalicijom za borbu protiv mržnje “Positive Tolerance” u Zenici je organizovo sajam mladih poduzetnih kreativaca gdje su mladi predstavili svoje rukotvorine, poslove i ideje.\nOvaj sajam, koji se organizira treću godinu zaredom, pokazao je svoju punu opravdanost jer iz godine u godinu sve je više novih mladih poduzetnika koji predstavljaju svoje radove, ali i onih koji iz godine u godinu pokazuju svoj napredak i širenje biznisa.\nU okviru sajma članovi Koalicije “Positive Tolerance” prezentirali su svoje aktivnosti s namjerom da ukažu mladim sugrađanima na važnost borbe protiv predrasuda i mržnje.\n“Na ovaj način želimo da potaknemo i druge mlade ljude da vide kako oni mogu da budu korisni sebi i društvu, te da i oni steknu iskustva i eventualno osiguraju egzistenciju. Mi već imamo odličan primjer sa prošlogodišnjeg sajma kada je jedna djevojka prezentirala izradu torti i kolača, a nakon sajma ima puno više uspješnih poslova. Moram da naglasim kako je ovim sajmom puno mladih ljudi pokazalo svoju kreativnost i mi ćemo sigurno i naredne godine realizirati ovu manifestaciju”, rekao je koordinator udruženja “Input” Adi Salčinović.\nOvogodišnji “Sajam mladih poduzetnih kreativaca” održan je u pješačkoj zoni Trga Alije Izetbegovića u Zenici i privukao je pažnju brojnih građana.


Reakcija na izjave o zabrinutosti oko sanacije tunela Crnaje\nNekoliko mandata načelnika Dedića, osim što ih karakteriše očita nesposobnost, prošlo je u zamajavanju javnosti njegovim dobro uvježbanim floskulama o nadležnostima-nenadležnostima, kao i besmislicama kao što su “razmotrićemo, sagledaćemo, pitaćemo struku”.\nPodsjećamo javnost da je OO SDP BIH JABLANICA još u oktobru 2015. godine uputila Inicijativu za donošenje Odluke o pokretanju aktivnosti na izgradnji mosta u Ostrošcu i izgradnji puta desnom obalom Jablaničkog jezera. Na ovaj način smo ponudili rješenje za razvoj turizma, te ujedno izgradnju alternativnog putnog pravca. Nažalost, u svom odgovoru našu Inicijativu načelnik Dedić, nazvao je bespredmetnom. Nije trebalo mnogo vremena da se pokaže koliko je naša Inicijativa bila i kvalitetna i predmetna.\n> SDA je skupa sa svojim satelitima još jednom pokazala da za jablaničke privrednike ima dvostruke aršine


Pammer: Austrija će kao i mnogo puta u prošlosti biti uz BiH – Cazin.BA\n26/10/2018 26/10/2018 by mujaga\nRepublika Austrija će kao i mnogo puta u prošlosti biti uz Bosnu i Hercegovinu, a austrijska vlada će nastaviti podržavati proces BiH na putu ka Evropskoj uniji, poručio je večeras austrijski ambasador u BiH Martin Pammer tokom prijema u Sarajevu koji je upličen povodom Nacionalnog praznika te zemlje.\nPodsjetio je na dobre odnose između BiH i Austrije naglašavajući da je on tokom mandata u BiH nastojao da doprinese takvim odnosima.\nIzdvojio je saradnju u oblasti kulture, ali i pomoć koju je Austrija pružala BiH tokom poplava prije nekoliko godina.\n“U posljednjih nekoliko godina vaša država se uspješno razvija, korača u pravcu EU, a privreda raste, uprkos brojnim problemima”, istakao je Pammer izražavajući nadu da će novi dužnosnici, nakon oktobarskih izbora, mudro sarađivati za dobrobit naroda.\nNapredak, potcrtao je Pammer, zavisi od mnogih i od mnogo čega, a važan princip, dodao je, mora biti iskrenost.\nIskoristio je priliku i da se zahvali, s obzirom da završava mandat u BiH, uposlenicima austrijske ambasade i svima koji su pomogli u realizaciji projekata koji su bili rezultata saradnje Austrije i BiH. Zaslužnim pojedincima u okviru večerašnjeg prijema uručio je i priznanja.\nPammer je podsjetio da je na današnji dan 1955. godine Austrija proglasila svoju trajnu neutralnost. Istakao je da je to bio važan korak ka demokratskoj Austriji, u središtu Evrope.\nPrijemu u Domu Oružanih snaga u Sarajevu prisustvovale su brojne zvanice, među kojima su bili predstavnici kulturnog i političkog života, te predstavnici ambasada u BiH.\nPrevBihać: Obuka o povećanju energetske efikasnosti objekata\nNextIzbori u Islamskoj zajednici BiH počinju 7. decembra


Bujanovac – Двери\nUnosi tagovani sa "Bujanovac"\nSrpski pokret Dveri je i ove godine tradicionalno obeležio Dan porodice. Širom Srbije u gradskim i opštinskim organizacijama Dveri, raznim manifestacijama smo slavili lepotu i značaj porodice i predstavljali našu porodičnu politiku. Opštine i gradovi u kojima su rađene akcije povodom Dana porodice su: Aranđelovac, Kraljevo, Kragujevac, Pirot, Kosjerić, Šabac, Svilajnac, Rakovica i Čukarica, Prokuplje,…\n1. јуна 2019. Ostavite komentarSaopštenjaOd urednik\nDveri u Bujanovcu obeležile nedelju porodice\nOpštinska organizacija Dveri u Bujanovcu u četvrtak 23.5.2019. godine, druženjem sa svojim sugrađanima, uz muziku, balone i slatkiše za najmlađe, obeležila dan porodice. Na trgu ispred Doma kulture pridružili su nam se sugrađani svih nacionalnosti a najviše pohvala smo dobili od jedne Albanke koja je došla zajedno sa svojom decom. Drago nam je što smo,…\n26. маја 2019. Ostavite komentarLokalne vestiOd urednik\n2. октобра 2018. Ostavite komentarSaopštenjaOd urednik\n29. септембра 2018. Ostavite komentarLokalne vestiOd urednik\n20. септембра 2018. Ostavite komentarSaopštenjaOd urednik\n27. јула 2018. Ostavite komentarLokalne vestiOd urednik


Razočaravajući berzanski debi VW-ovih kamiona › Made-in-Germany.rs\nVolkswagenova kompanija „Traton“ za proizvodnju teških kamiona, doživela je nenadano razočaravajući debi na berzi, sa padom vrednosti akcija ispod početne cene na inicijalnoj javnoj ponudi (IPO).\nDeonice Tratona započele su trgovanje po IPO ceni od 27 eura, da bi potom blago „skliznule“ na 26,64 eura po akciji. Slaba tražnja za akcijama nemačkih kamionskih kompanija primorala je Folksvagen da smanji ponudu akcija u okviru IPO Tratona, pa je cena je utvrđena na donjem limitu ciljanog raspona, prenosi agencija Rojters.\nUmesto prethodno najavljene berzanske prodaje 25 procenata udela u ukupnoj Tratonovoj vrednosti, Folksvagen je plasirao akcije vredne svega 11,5 procenata. Prihodi od ove prodaje otići će matičnom VW-u, koji namerava da ih iskoristi za investiranje u masovnu proizvodnju električnih automobila, navodi britanska agencija.\nOd MiG na 29/06/2019 / AKTUELNO / Ostavite komentar


Podsticajno okruženje za održiva preduzeća u Srbiji | Unija Poslodavaca Srbije\nUnija poslodavaca Srbije je uz tehničku podršku Međunarodne organizacije rada sprovela sveobuhvatnu procenu na nacionalnom nivou, u obliku ankete u pogledu podsticajnog poslovnog okruženja. Anketa je obuhvatila 450 preduzeća kako bi se identifikovala ključna ograničenja za razvoj preduzeća u Srbiji.\nIzveštaj strateški procenjuje trenutno stanjeposlovnog okruženja u Srbiji i predstavlja percepciju preduzeća o glavnim razvojnim preprekama, uključujući efekte pandemije virusa COVID-19 na poslovni sektor. U obzir su uzeti novi poslovni izazovi, potrebe i prioriteti uzrokovani pandemijom.\nOvaj izveštaj se sastoji od šest ključnih pitanja koja utiču na preduzeća, a to su:\npodsticajni pravni i regulatorni okvir\nobrazovanje, obuka i celoživotno učenje\nOdrživa preduzeća su glavni izvor rasta, stvaranja bogatstva i zapošljavanja, kao i promoteri inovacija i dostojanstvenog rada. Na razvoj energičnih, produktivnih i konkurentnih preduzeća u velikoj meri utiče okruženje u kojem posluju. Od ključnog je značaja da se obezbedi adekvatno podstcajno okruženje, pošto preduzeća mogu uspešno da posluju samo u sredini koje je pogodna i koja podstiče njihov razvoj i rast.\nPublikaciju Podsticajno okruženje za održiva preduzeća možete pogledati ovde


Najava programa za februar biblioteke Dimitrije Tucović – GEM info\nNajava programa za februar biblioteke Dimitrije Tucović\n04/02/2019 05/02/2019 Redakcija 0 Comments\nLazarevačka biblioteka u toku ovog meseca pripremila je bogat i sadržajan program za svoje korisnike i sve naše sugrađane. U galeriji biblioteke u toku je postavka 44. grupne izložbe likovnog ateljea “Sezan” a već u četvrtak 7. februara biće predstavljen zbornik književnih radova “Traganje za lepotom”. “Uspon i pad “prve drugarice” Jugoslavije” istoričarke Ivane Pantelić na programu je 21. februara u svečanoj sali lazarevačke biblioteke, rekla je za RTV GEM Jasmina Ivanković, direktorka ove ustanove.\nZbornik književnih radova Kluba “Dimitrije Tucović” lazarevačkoj čitalačkoj publici biće predstavljen 7. februara. U ovom, trinaestom po redu zborniku, predstavljeno je dvadeset autora, šest pesama za najmlađu čitalačku publiku i tri nagrađene pesme sa poslednjeg Festivala vina. Promocija će biti upriličena u četvrtak u 18 časova, kaže direktorka biblioteke.\n„Uspon i pad „prve drugarice“ Jugoslavije“ autorke Ivane Pantelić, lazarevačkoj publici biće promovisana 21. februara. Prateći medije i stav javnosti prema prvoj dami ili prvoj drugarici socijalističke Jugoslavije, autorka analizira transformacije slike o Jovanki Broz u srpskoj javnosti: od komunističke Pepeljuge preko uloge prve dame u jednoj socijalističkoj zemlji. Autorka se ogradila da ovo nije biografija Jovanke Broz, ali može da pomogne da se ona jednom napiše.\nU lazarevačkoj biblioteci u toku su i radionice “Zašto moja baba nije išla na fakultet” a u saradnji ove ustanove i nastavnika istorije utvrđuje se položaj žena u 20. veku.\nSvi ljubitelji likovne umetnosti u galeriji biblioteke mogu pogledati postavku 44. grupne izložbe polaznika likovnog ateljea “Sezan”. Svoje radove predstavilo je 55 polaznika od učenika prvog razreda do maturanata. Izložba je otvorena sve do 10. februara.\nŠeruj post "Najava programa za februar biblioteke Dimitrije Tucović"\n← Održan koktel OO DSS Lajkovac\nNenad Džajević na čelu naprednjaka u Lajkovcu →


Špirić: BiH samo fizički spremna da preuzme Upitnik EK – dijalogin.tv\nPoslanik SNSD-a u Predstavničkom domu Parlamentarne skupštine BiH Nikola Špirić izrazio je sumnju u mogućnost da BiH odgovori na Upitnik Evropske komisije.\n“Gotovo svi u BiH načelno pozdravljaju dolazak komesara za evropsku politiku susjedstva i pregovore o proširenju Јohanesa Hana, ali se plašim da je BiH samo fizički spremna da preuzme Upitnik sa oko 3.000 pitanja”, rekao je Špirić.\nOn je istakao da odgovaranje na Upitnik i kvalitetan prevod odgovora podrazumijevaju angažovanje svih političkih, ekspertskih i konsultantskih resursa iz svih oblasti života, za šta BiH i njene vlasti, kako kaže, nisu spremne.\nNavodeći da ovaj proces mora biti izražen i u budžetima svih institucija za narednu godinu, Špirić je rekao da nije siguran da je to učinjeno.\n“Ukoliko ovome dodamo da rezultati provedenog popisa stanovništva u BiH nisu uopšte prihvaćeni, izgleda da ćemo oko odgovora i kvalitetnog prevoda igrati kao ‘kiša oko Kragujevca'”, naglasio je Špirić, napominjući da BiH još nikad nije riješila problem provođenja odluke Evropskog suda za ljudska prava u Strazburu u slučaju “Sejdić i Finci”.\nOn je podsjetio da evroskeptici, kojih nije malo, smatraju da će se prije EU raspasti nego BiH dostaviti kvalitetne odgovore i prevode na dobijeni upitnik.\n“Zato učinimo sve da ne padnemo na prvom koraku koji je samo naizgled tehničke prirode”, rekao je Špirić, dodavši da će u suprotnom biti “putuj, Evropo, i ne misli na nas”.


6.PUT ODRŽAN TURNIR GENERACIJA I VETERANA – Sevojno City Magazin\n6.PUT ODRŽAN TURNIR GENERACIJA I VETERANA\nOvog vikenda odžan je 6. po redu susret generacija i veterana igrača koji su igrali u KK Sevojnu.\nNa turniru generacija najuspešnija ekipa i ove godine bila je ekipa igrača selekcije 2000 god.Po veoma toplom vremenu oni su najviše pokazali na ovom turniru i zasluženo drugi put za redom osvojili ovaj turnir.Sa klupe ovu selekciju je predvodio Aleksa Ćubić košarkaš Slobode iz Užica.\nKao šlag na tortu u završnici dana odigrana je ALL STAR utakmica između plave i bele selekcije.Plavu selekciju predvodili su uglavnom veterani pojačani sa nekoliko seniora,dok belu selekciju predvodili su seniori kojima su dodati igrači iz juniorskog i kadetskog tima.\nGledaoci ove utakmice mogli su da uživaju u igri i atraktivnikm potezima igrača.ali na kraju je iskustvo ipak pobedilo,i ovi momci su pokazali da nisu zaboravili kako se igra košarka.\n–Drago mi je što smo se i ove godine okupili da nastavimo tradiciju druženja.Zahvaljujem se svim momcima što su se odazvali pozivu za ovu manifestaciju.Nije bilo lako po ovakvom toplom vremenu igrati,ali ljubav prema košarci ovih momaka i prema klubu je pobedila.\n-Nadamo se da ćemo se i narednih godina okupljati u ovom ili većem broju i da ćemo uspeti da održimo tradiciju okupljanja i druženja.\nIzjavio je predsednik i trener KK Sevojno Duško Mićić\nNa manifestaciji su od strane SU Sevojno dodeljene plahete i zahvalnice,pojedincima i firmama koje pomažu u radu sportskog udruženja.Košarkaška sezona se polako završava,za koju se može reći da je veoma uspešna za sve selekcije u klubu.Mini basket turnirom”Košem do zvezda”koji je planiran za kraj meseca juna spušta se zavesa na košarkašku sezonu 2021/2022


Kurti: Uvešćemo meru reciprociteta kako bi zaštitili lokalne proizvođače - Gorapress.net\nKurti: Uvešćemo meru reciprociteta kako bi zaštitili lokalne proizvođače\nKosovski premijer Aljbin Kurti rekao je na drugoj Konvenciji o proizvođačima Kosova, koju je organizovao Klub kosovskih proizvođača, da su lokalni proizvođači od velikog značaja i da predstavljaju stub kosovskog društva i ekonomije, prenosi Koha.\nKurti je ponovio da će ukinuti takse od 100 odsto i uvesti mere reciprociteta, kako bi se zaštitili lokalni proizvođači.\n„Nismo za takse kao kaznenu meru prema potrošačima, već za reciprocitet kako bi zaštitli proizvođače. Čim dođem u svoju kancelariju, analiziraćemo preporuke i donećemo odluku o ukidanju tarife i uspostaviti reciprocitet“, rekao je Kurti.\nKurti je takođe rekao da će zajedno sa Fondom za razvoj biti podrška lokalnim proizvođačima.\n„Od mene kao premijera imaćete najveću pažnju, tako da očekujem od ove konvencije vaše preporuke. Za preduzetnike ćemo ukloniti prepreke, stvoriti pravičnost za preduzeća, boriti se protiv utaje poreza i obezbediti proizvođačima pristupačnu električnu energiju. Sa Fondom za razvoj biće obezbeđena podrška za svakog proizvođača. Podržavaćemo poljoprivrednike u količini proizvodnje, a ne u površini. Na Kosovu je malo ulaganja jer je bilo puno korupcije koja je uplašila potencijalne investitore. Pravosudni sistem će biti efikasan i siguran za preduzeća“, rekao je Kurti.\nKurti je zatražio podršku vlade kako bi proizvođači sa Kosova bili zastupljeni i na tržištu u Albaniji i Makedoniji.


Voz sa emigrantima iz Tunisa zaustavljen na francuskoj granici\n17. april/travanj, 2011.\nVoz sa tuniskim državljanima iz Italije zaustavljen je u nedelju na granici s Francuskom u eskalaciji nesuglasica o sudbini migranata iz severne Afrike koji napuštaju svoje zemlje zbog nemira.\nPortparol italijanske železnice Mauricio Furia izjavio je da je voz sa Tunižanima i aktivistima koji ih podržavaju zaustavljen na granici i ne može da uđe u Menton u Francuskoj iz italijanskog mesta Ventimilja.\nItalija je uputila protest francuskoj vladi, smatrajući da je to "nelegitimno i direktno krši opšte evopske principe", navelo je italijansko ministarstvo spoljnih polosva.\nItalija je dala privremene dozvole za boravak za 26.000 Tunižana koji su došli u Italiju, bežeći od nemira u zemlji. Mnogi od njih imaju porodicu i prijatelje u Francuskoj i italijanske vlasti su rekle da im dozvole za boravak omogućavaju da putuju u mnoge zemlje Evropske unije.\nFrancuske vlasti su potom saopštile da će prihvatiti te dozvole ako migranti dokažu da mogu finansijski da se izdržavaju i izdale naloge o kontrolisanju granice sa Italijom, što je presedan od kada je uvedena šengenska slobodna zona kretanja.\nNemačka je najavila da će postupati na isti način.


Mi smo predstavništvo kompanije Ball Corporation, koja proizvodi visokokvalitetnu metalnu ambalažu za industrije pića, hrane i proizvoda za domaćinstvo u Severnoj, Srednjoj i Južnoj Americi, Evropi i Aziji.\nPored toga, Ball Aerospace opslužuje vazduhoplovnu tehnologiju i druge tehnologije i usluge, najvećim delom u okviru vlade Sjedinjenih Američkih Država. Kompanija Ball Corporation i njena predstavništva zapošljavaju više od 18.000 ljudi širom sveta.\nZalaganje za razvoj znanja naših zaposlenih usklađujemo sa trenutnim i predstojećim potrebama poslovanja. Motivacijom, međusobnom komunikacijom, brigom o zadovoljstvu zaposlenih, kao i zalaganjem za njihovu bezbednost i zdravlje, oformili smo kolektiv koji rado prihvata nove izazove.\n- Potrebno je više izvršilaca -\nUkoliko ste zainteresovani i ispunjavate uslove konkursa, pošaljite svoju prijavu.\nImajte u vidu da će biti kontaktirani samo oni kandidati koji uđu u uži izbor.


Bolja Tuzla | Skandal u Kalesiji: Dovezao mrtvo tele pred zgradu općine\nSkandal u Kalesiji: Dovezao mrtvo tele pred zgradu općine\nRevoltirani poljoprivrednik danas je na traktoru dovezao mrtvo tele, pred zgradu općine Kalesija, povodom tog nemilog događaja zvanično su se oglasili i predstavnici općine Kalesija a njihovo pismo prenosimo u cijelosti…\nOpćina Kalesija nije ukinula pomoć poljoprivrednim proizvođačima\nPovodom događaja koji se danas desio ispred zgrade Općine Kalesija, kada je N.M. iz Kikača dovezao uginulo tele zbog kako je navedeno ukidanja stavke za pomoć poljoprivrednicima, osjećamo potrebu da se oglasimo te demantujemo neistine koje se iznose u javnosti.\nNaime, Općinsko vijeće Kalesija je na III redovnoj sjednici usvojilo Odluku o raspodjeli sredstava za podsticaj u poljoprivrednoj proizvodnji za 2021.godinu kojom je predviđeno 100.000 KM za ove namjene.\nU ovu Odluku uvršteni su oni koji se bave uzgojem muznih krava u liniji otkupa mlijeka, uzgajivači rasplodne stoke (ovaca), registrovani proizvođači pilećeg mesa-brojlera, registrovani proizvođači za uzgoj pčelinjih zajednica te oni koji se bave plasteničkom proizvodnjom i uzgojem krastavaca kornišona.\nTakođer, vijećnici u Općinskom vijeću Kalesija su usvojili Zaključak kojim se zadužuju općinski načelnik da u prvom rebalansu budžeta uvrsti novčanu stavku u Budžet za ovu godinu za pomoć rješavanja problema uginuća stoke.\nOpćina Kalesija će pokrenuti postupak protiv odgovornih osoba koje su uposlenici JP „Veterinarska stanica“ Kalesija koji upravljaju stočnim grobljem u Kalesiji Gornjoj, a koji su odbili da izvrše ukop uginulog teleta koje je vlasnik N.M. dovezao na lokaciju.\nOpćina, odnosno JP “Veterinarska stanica” Kalesija će i dalje vršiti ukop uginule stoke na lokaciji stočno groblje u Kalesiji Gornjoj.\nPozivamo menadžment i uposlenike JP „Veterinarska stanica“ Kalesija da svoje radne obaveze i zadatke obavljaju profesionalno te da se ne vode politikom onih koji su u Općinskom vijeću Kalesija opozicija i koji su spremni ići na ovakve radikalne poteze kako bi unijeli nemir u našoj loklanoj zajednici. Tim svojim postupcima nanose ogromnu štetu poljoprivrednicima u svim oblastima poljoprivredne proizvodnje.\nSa cijelim slučajem upoznata je i PS Kalesija te od njih tražimo da provedu sve potrbne radnje kako bi se ustanovilo ime nalogodavca ovog čina.\nPostavlja se pitanje, šta ukoliko je uginulo tele bilo zaraženo, a predstavnici JP „Veterinarska stanica“ Kalesija odbili su ukop istog, ko će odgovarati ukoliko dođe do širenja neke zarazne bolesti?\nOpćina Kalesija i općinski načelnik Sead Džafić će i dalje biti uz poljoprivredne proizvođače te će zajedno raditi na pronalaženju što kvalitetnijih mjera za pomoć u ovoj oblasti.


Bez izlaganja suncu male dece u periodu od 10-18 časova - YU ECO RTV\nNaslovna / Društvo / Bez izlaganja suncu male dece u periodu od 10-18 časova\nBez izlaganja suncu male dece u periodu od 10-18 časova\nGoran Pre 2 sedmice\tDruštvo, Zdravstvo Napiši komentar 22 Pregledi\nMalu decu ne bi trebalo tokom dužeg vremenskog perioda izlagati suncu u periodu od 10-18 časova jer može doći do sunčanice i toplotnog udara, poručuju pedijatri. Leto je takođe vreme kada se kod dece javljaju crevne infekcije, pa se savetuje redovno i često pranje ruku i izbegavanje kontakata sa obolelom decom.\nTokom leta deca više vremena provode napolju izloženi sunčevim zracima, što je sa jedne strane dobro zbog pozitivnog uticaja na razvoj kostiju i imunološki sistem, ali dugotrajna izloženost sunčevim zracima u terminu od 10-18 časova može imati i negativne posledice po dete, poručuju pedijatri. Zbog dugotrajne izloženosti suncu može doći do sunčanice ili toplotnog udara koji izazivaju slične simptome.\nVeoma često tokom leta kod dece predškolskog uzrasta javljaju se i crevne infekcije uzrokovane najčešće entero virusima. Povraćanje, proliv, blago povišena temperatura, glavobolja, otežano gutanje, bol u grlu, samo su neki od simptoma koje izazivaju ovi virusi. Pored crevnih infekcija, leti često može doći i do trovanja salmonelom usled neadekvatno termički obrađene hrane. Pedijatri podsećaju roditelje da je posebno važno voditi računa o tome da se dete dovoljno hidrira.\nStručnjaci poručuju da se većina infekcija prenosi prljavim rukama te ističu koliko je, između ostalog, važno redovno i često pranje ruku toplom vodom i sapunom, kao i izbegavanje kontakta sa obolelom osobom, kao i češća dezinfekcija igračaka i svih predmeta koje deca upotrebljavaju.\nPrethodna Letnje radno vreme Gradske biblioteke\nSledeća Prvi put ove godine eUpis u srednje škole


četvrtak, 23. jun 2022. 07:36h\nDunav Pančevo MOJKraj/arhiva\nOvo je druga godina za redom kako se obeležava Dan Dunava čime ova izdavačka ustanova potvrđuje svoju ekološku angažovanost, a pridružujući se medijima iz 14 evropskih zemalja Dunavskog sliva.\nDunav je najduža reka u Evropi nakon Volge, teče kroz 10 zemalja i predstavlja jednu od najznačajnijih transportnih koridora. Zbog svog velikog značaja, širom Evrope 29. juna, slavi se manifestacija pod nazivom „Dan Dunava“. Prvi put ovaj dan obeležen je 2004. godine, kada je zvanično doneta odluka da se ovaj dan proslavlja, a povodom desetogodišnjice potpisivanja Konvencije na šestom redovnom sastanku ICPDR-a u Beču.\nSvih 14 podunavskih zemalja koje su potpisale Međunarodnu konvenciju o zaštiti Dunava proslavljaju ovaj dan.\nNovinsko izdavačka ustanova Makedonski informativni i izdavački centar u periodu od 22. do 29. juna, će svakodnevno sa svojim aktivistima na tri lokacije i to: čišćenje vodotoka i obala Tamiša od ušća Tamiša u Dunav do Gradske plaže Pančevo, Kupalištu “Štrand” u Novom Sadu, kao i na Zemunskom keju, vršiti promociju ekološke svesti putem brojnih ekoloških igara kao i nastupima, radionicama sa temom “Ulepšajmo priobalje Dunava”.\nNovinsko izdavačka ustanova ,Makedonski informativni i izdavački centar u okviru svojih aktivnosti, ali i obeležavanja ovog datuma i dalje će poklanjati knjige i svoja izdanja.\nmakedonski informativni i izdavački centar\nNIU MIIC i SC “Jezero” iz Kikinde potpisali sporazum o saradnji\nAkcija „Nedelja ćirilice“ Makedonskog informativnog i izdavačkog centra\nKonkurs za izbor najlepših neobljavljenih pesama


Roditelji traže decu, a ne pare | Двери\nRoditelji traže decu, a ne…\nSavet za porodicu i socijalna pitanja Srpskog pokreta Dveri je analizom Zakona o nestalim bebama koji je na predlog Vlade predat Narodnoj skupštini, došao do zaključka da se zakon ne bavi suštinskim pitanjima, a to su vraćanje dece roditeljima i hapšenje počinilaca.\nIako je država predloženim Zakonom o nestalim bebama počela da pokazuje interesovanje za rešavanje ovog pitanja, ponovo je, kao i sa merama za podsticaj nataliteta, pokazala nedovoljnu ozbiljnost za sistemsko rešavanje ovog problema.\nZakon se isključivo bavi identifikacijom nestanka deteta po žalbi i potom isplatom roditelja, što ovaj zakon čini lošim za roditelje čija su deca ukradena, jer oni žele bar da im se vrate deca, ako već u ovom trenutku ne postoji politička volja da se počinioci uhapse.\nU razgovoru sa s pravom ogorčenim roditeljima, među kojima neki i preko 20 godina traže svoju decu, saznali smo da je pokrenuta istraga od strane MUP-a Srbije, ali da ona iz nepoznatih razloga stoji.\nZato pitamo: šta je sa istragom koja je na zahtev roditelja pokrenuta od strane MUP-a i zašto se dalje čeka i odugovlači, kada su brojni dokazi tu, a savremene metode za utvrđivanje srodstva korišćenjem DNK uzorka dostupne?\nNe smemo zaboraviti i da se Republika Srbija dodatno blati u javnosti zbog ovog problema, tako što joj je nametnuto da se ona bavi rešavanjem ovog pitanja na nivou stare Jugoslavije, kao da je Srbija kriva za sve krađe beba u svim bivšim republikama. Ovaj zakon bi morao Srbiju pravno da ogradi i zaštiti od krivice i mogućnosti naplate odštete iz budžeta Republike Srbije od strane bivših republika, za koje ona nije bila u nadležnosti. Srbija je odgovorna i kriva samo za svoje građane unutar svojih granica.\nOvo ukazuje da predloženi zakon u ovoj formi nije na korist ni roditelja, a ni države.\nDveri, u cilju vraćanja dece roditeljima, predlažu da se zakon prilagodi zahtevima roditelja, koji traže da se kroz isti zakon naloži preko javnog tužioca DNK analiza, i da im se potom vrate deca, i tek na kraju isplati odšteta. A država mora da stvori političku volju za sistemskim rešenjem u kojem će počinioci biti uhapšeni i osuđeni, jer ako ne budu kažnjeni to će značiti da je ovaj monstruozni kriminal legalizovan i da može da se nastavi.\nCategory: Савет за породицу 29. марта 2018. Leave a comment\nTags: porodicaRadoš Pejović\nPreviousPrevious post:Studenti su most koji povezuje srpski narodNextNext post:Radna grupa za KiM: SPC da iznese svoj stav o potpisivanju pravno-obavezujućeg sporazuma


✔ Postoje li posebne ponude za letove iz Banja Luke na eSky.ba?\n✔ Mogu li se pobrinuti za osiguranje prilikom rezervacije leta iz Banja Luke?\n✔ Ako rezerviram let iz Banja Luke, mogu li rezervirati ujedno i smještaj?\n✔ Koje avio-kompanije nude letove iz Banja Luke?\nBudite sigurni, da na eSky.ba ponuda letova iz Banja Luke uključuje ne samo niskotarifne avio-kompanije, već i one koje su specijalizirane za visoki standard.\nJeftini letovi za Bosnu i Hercegovinu Jeftini letovi iz Bosne i Hercegovine Jeftini letovi za Sarajevo Jeftini letovi iz Sarajeva Jeftini letovi za Istočni Timor Jeftini letovi iz Istočnnog Timora\nJeftini letovi do Panama Pacifico Airport Jeftini letovi od Panama Pacifico Airport


Dijabetes tip 1 | Udruženje protiv dijabetesa grada Novog Sada\nDijabetes tip 1 se najčešće javlja kod mlađih osoba (<30 godina) i to uglavnom u vreme puberteta. U osnovi ovog oboljenja je autoimuni proces, koji ošećuje beta-ćelije pankreasa, tako da se javlja odsustvo insulina u cirkulaciji i posledična hiperglikemija. Kod ovog tipa je neophodno doživotno uzimanje insulina, i naziva se još i insulin-zavisni.\nTip 1 dijabetes može nastati i kao posledica infektivnih ili toksičnih faktora spoljašnje sredine, koje kod osoba sa genetskom predispozicijom za dijabetes, aktiviraju imunski sistem koji uništava beta-ćelije. Faktori spoljašnje sredine koji mogu uticati na pojavu dijabetesa su: infektivna oboljenja (zauške, rubeole, koksaki virus B4), toksični hemijski agensi i druge citotoksini kao što je hidrogen-cijanid.\npovećana količina izlučene mokraće\nnoćno mokrenje kod dece sa novootkrivenim dijabetesom\ngubitak težine (uprkos normalnom ili povećanom apetitu)


Inovatori u biznisu konkurišu za fond od 250.000 evra | Kamatica\nPočetna > vest > Inovatori u biznisu konkurišu za fond od 250.000 evra\nInovatori u biznisu konkurišu za fond od 250.000 evra\nTekst objavljen: 27.08.2015 13:33\nSvetska banka i Evropska komisija organizuju 3. i 4. decembra Balkan Venture forum u Zagrebu, na kome će se takmičiti 50 najboljih inovativnih kompanija i preduzetnika iz regiona, a za njihove programe investitori su pripremili fond od 250.000 evra, najavljeno je danas na konferenciji za novinare.\nKoordinator projekta "Pioneers of the Balkans" (Pioniri Balkana) Marius Starke rekao je Tanjugu da se ovo takmičenje održava već pet godina sa ciljem da se povežu investitori sa početnicima i inovatorima u biznisu, napominjući da je veoma značajno za region što se ovom projektu priključila i Evropska komisija.\nStarke je ocenio da u regionu ima sjajnih kompanija i napomenio da je do sinoć iz regiona stiglo 235 prijava za takmičenje, a od ukupnog broja iz Srbije je stiglo najviše - oko 40 odsto, zatim iz Makedonije 23, Hrvatske 21 odsto.\nTakmičenje će se odvijati u dve faze - prvo će u Beogradu biti održano Belgrade Venture forum od 12. do 14. novambre, što je svojevrsno polufinale, a finalno takimčenje biće u Zagrebu na Balkan Venture forumu 3. i 4. decemba, objasnio je Starke.\nTimovi će na takmičenju u Zagrebu imati po pet minuta za svoj nastup, pred publikom od 300 do 400 ljudi, a stručni žiri će sačinjavati predstavnici investicionih kompanija, objasnio je Starke.\nCilj je da se za najboljih 50 projekata na takmičenju u Zagrebu pronađu investitori, rekao je Starke i naveo da su fond od 250.000 evra obezbedili tri fonda - austrijski Speed Invest i češki J and T Ventures po 100.000 evra, a u projeka se uključio i investicioni fond Start Labs iz Srbije sa 50.000 evra.\nZbog velikog interesovanja, rok za dostavljanje prijava je pomeren sa 31. avgusta do 4. septembra, najavio je Starke.\nOd 11. septembra do 11. novembra timovi će imati mogućnost da se dodatno edukuju i na takmičenju pokažu koliko su napredovali do polufinalnog takmičenja, a Svetska banka i Evropska banka će timovima u svakom trenutku omogućiti on line podršku kako bi se pripremili da uspešno nastupe pred investitorima, rekao je Starke.\nPredstavnica Svetske banke Ana Paula Kazualito rekla je Tanjugu da ta međunarodna finansijska institucija pruža tehničku podršku za podsticaj inovacijama u biznisu, u saradnji sa drugim kompanijama i investitorima, i uz podršku Evropske komisije, EBRD i EIB.\nSvetska banka sa drugim finansijskim organizacijama i institucijama nastoji da olakša pristup kapitalu za početnike u biznisu, pogotovo u inovativnim projektima, objasnila je Kazualito i dodala da podrška start up inovacijama podrazumeva i obuku početnicima u inovativnim projektima.\nUloga Svetske banke pre svega je da poveže inoavtivnim start up kompanijama i malim i srednjim preduzećima sa investitorima, rekla je Kazualito.\nmala i srednja preduzeća svetska banka inovacije start up


Izuzetan uspeh AK ČAAK na RTS krosevima - Ozonpress :: internet portal\nTag: AK ČAAK, Atletika, kros\nAtletičari čačanskog Atletskog kluba ČAAK prošlog vikenda su ponovili uspeh sa prva dva RTS krosa u Požarevcu i Zaječaru. Zahvaljujući činjenici da su na četiri ovogodišnja RTS krosa koji se organizuju pode pokroviteljstvom Ministarstva za omladinu i sport osvojili ukupno 24 medalje takmičari ovog čačanskog kluba svrstali su u sam vrh srpske atletike, što na drugoj strani ukazuje da ovaj sport uprkos skromnim uslovima ipak ima perspektivu u našem gradu.\nJoković Bogdan, četvorostruki pobednik\n– Na poslednja dva krosa u Rekovcu i Šapcu naši takmičari su osvojili ukupno 10 medalja. U Šapcu je nastupilo 19 naših takmičara koji su osvojili ukupno šest, dok smo dan ranije u Rekovcu dan ranije uspeli da se izborimo za četiri medalje, s tim što bi uspeh u Rekovcu bio znatno bolji da zbog kvara autobusa nismo zakasnili na prve četiri trke, što oslikava uslove sa kojima se suočava naš klub, koji uprkos svemu od beleži izvanredne rezultate. Uspeh naših takmičara u Rekovcu i Šapcu i onaj iz Zaječara i Požarevca svrstali su AK ČAAK u malu grupu klubova koji se mogu pohvaliti da na ovogodišnjim krosevima RTS imaju čak dva četvorostruka pobednika, Ognjena Nikolića i Bogdana Jokovića, što nesumnjivo predstavlja nešto sa čim se može podičiti i čačanska atletika i naš grad. Ognjen i Bogdan su se pored osvajanja zlatnih medalja „potrudili“ da njihove trke budu i među najzanimljivijim s obyirom na izuzetno jaku konkurencija u tom uzrastu. Ništa manji uspeh nije ostvarila ni Jovana Džambasević, iako nije nastupila na krosu u Šapcu, osvajanjem dva zlata i jedne bronze, sebe je svrstala među uspešnije takmičarke – ističu u rukovodstvu AK ČAAK.\nOgnjen Nikolić, četvorostruki pobednik\nOsvajanjem jedne zlatne i dve bronzane medalje atletičarka AK ČAAK Jana Gajlović se zajedno sa svojom sestrom Đurđom, koja se okitila zlatnom i bronzanom medaljom na krosevima RTS, svrstala se u red novih nada kluba, zbog čega je prava šteta što su zakasnile na trku u Rekovcu, budući da bi nastupom na ovom krosu njihov uspeh svakako bio veći.\nIva Zelenović, treće mesto\nNa četiri RTS krosa Iva Zelenović je, u žestokoj borbi sa takmičarkama iz Novog Pazara i Zaječara, osvojila dve bronze. Ništa manji uspeh nisu ostvarili ni „bronzani“ iz Zaječara Đorđe Kovačević, kao i Viktorija Mikić, Marjan Milovanković, Marko Milanović, Igor Milanović, Isidora Ilić, Petar Ilić, Anđela Gajlović, Sanja Đoković, Teodora Džambasević.\nSanja Đoković, četvrta s leva\nKada se tome doda činjenica da je ove godine kalendar kroseva „RTS“- a bio izuzetno težak, budući da su trke organizovane u dva vezana dana, a udaljenost između gradova gde se takmičilo bila poprilična onda uspesi koje su ostvarili takmičari AK ČAAK još više dobijaju na značaju.\nFoto: Dušan Babović


Mladi rade za 440 evra, priželjkuju 800 - Ekonomija - Dnevni list Danas\nPočetna » Vesti » Ekonomija » Mladi rade za 440 evra, priželjkuju 800\nIstraživanje pokazalo da radnici na početku karijere mogu da dobiju znatno slabije plate od onih koje smatraju adekvatnim za svoj rad\nLj. Bukvić22.10.2020. 18:00\nFoto: BETAPHOTO/ MINISTARSTVO ODBRANE SRBIJE Andrija Gavrilovic\nIako priželjkuju plate od 65.000 do 100.000 dinara, mladi u Srbiji su u julu ove godine zarađivali u proseku nešto malo manje od 52.000 dinara.\nUprkos tome što većina i dalje samo može da sanja plate veće od 550 evra, dobar deo mladih, mlađih od 30 godina zadovoljan je što u ovakvom okruženju u Srbiji uopšte i ima posao.\nKrovna organizacija mladih nedavno je objavila alternativni izveštaj o položaju i potrebama mladih, a u njemu jedan od prvih razloga zbog kog oni između 15 i 30 godina starosti žele da napuste Srbiju je upravo nezaposlenost.\nOve godine je nezaposlenih, prema ovom izveštaju, nešto više od 104.000, dok je zaposlenih mladih, prema podacima iz Istraživanja o registrovanoj zaposlenosti, koje se zasniva na podacima Centralnog registra obaveznog socijalnog osiguranja, u drugom kvartalu ove godine bilo je 323.373. Slično ih je bilo, kako napominju u Republičkom zavodu za statistiku, i prošle godine.\n„Prosečna zarada bez poreza i doprinosa mladih između 15 i 29 godina u julu 2020. iznosila je 51.898 dinara i u odnosu na jul 2019. nominalno je veća za 12,7 odsto“, kažu za Danas u RZS, napominjući da je prosečna neto zarada zaposlenih u istoj starosnoj grupi u julu prošle godine bila nešto veća od 46.000 dinara.\nIako mladi trenutno u Srbiji zarađuju u proseku 440 evra, oni koji žive Beogradu ili Vojvodini priželjkuju plate od 700 do 850 evra, dok bi mladima iz drugih delova Srbije plate od 550 do 700 evra zadovoljile potrebe za dostojanstvenim životom.\n„Mladi već godinama unazad kao ključan problem i razlog zašto odlaze navode nezaposlenost i to zaista treba staviti u korelaciju sa kvalitetnim i dostojanstvenim životom. Jer ako nemaju primanja ne mogu da se osamostale, ako ne mogu da se osamostale i žive sa roditeljima i to utiče na kvalitet života i to je vrlo povezano“, kaže za Danas generalni sekretar Krovne organizacije mladih Stefan Đorđević.\nNjihovo istraživanje obuhvatilo je više od 1.200 mladih iz cele Srbije i to je pokazalo da više od 63 odsto njih živi u porodičnom stanu, samo 19 u iznajmljenom i devet odsto u svom.\nĐorđević napominje da 63 odsto ispitanika ne zarađuje ali da treba imati u vidu da su u toj kategoriji i oni mladi koji se još školuju.\nKada se radi o zaradama, pet odsto njih zarađuje više od 80.000 dinara, 8,8 odsto između 50.000 i 80.000 dinara, 12 odsto zarađuje od 30.000 do 50.000 dinara, a 10 odsto 30.000 dinara ili manje.\nNa pitanje koliko im treba za dostojanstven život tri četvrtine njih je reklo da bi za to bilo dovoljno od 65.000 do 100.000 dinara.\n„Oni iz Vojvodine i Beograda su govorili da su plate iznad 80.000 dovoljne za pristojan život, dok su mladi iz drugih krajeva zemlje tražili manje, odnosno zadovoljili bi se i sa platama od 65.000 dinara jer imaju i manje prilike za posao“, ističe Đorđević. Kako kaže, jako malo njih zarađuje onoliko koliko misle da bi trebalo da bi bolje živeli.\nIstraživanje je pokazalo da postoje ogromne razlike između Beograda i Vojvodine u odnosu na ostatak Srbije.\n„U Beogradu i Vojvodini mladi najlakše dolaze do posla, što pokazuje centralizovanost i to koliko su veće prilike u velikim centrima za zapošljavanje, dok su drugi u težem položaju da dođu do posla, što se kasnije odražava i na njihovo poverenje u demokratiju, institucije, čak i na to to kako gledaju na vrednosti“, napominje Đorđević.\nUprkos tome što ne zarađuju onoliko koliko bi hteli mladi su u Srbiji zadovoljni, 49 odsto njih je reklo da je zadovoljno poslom koji radi, 22 odsto čak veoma zadovoljno, dok je nezadovoljnih 30 odsto.\n„Imamo situaciju u kojoj veliki broj mladih ne radi a i oni koji rade rade za plate koje su niže od onog što oni smatraju da je potrebno, ali su svesni okruženja i zato srećni što imaju bilo kakav posao u odnosu na svoje kolege koji se muče da dođu do bilo kakvog posla“, napominje Stefan Đorđević.\nOn kaže da nije bitno naći samo posao, već da je važno i da li taj posao pruža puna radna prava, da li banka taj posao prepoznaje kao kreditno sposoban, da li je plaćeno zdravstveno.\n„Evidentno je da mladi imaju problem da nađu posao, dosta se priča o tome, zato treba kreirati poslove za mlade, doneti konkretne mere jer one mogu da naprave suštinsku razliku. Mere koje će ciljano uticati na to da se popravi situacija na tržištu rada mladih. Da vidimo da li će mladi sa rurala dobiti podsticaj da pokrenu biznis, da li je moguće uopšte zaposliti van Beograda, Novog Sada ili Niša“, kaže Stefan Đorđević.\nNajlakše do posla sa srednjom stručnom\nGeneralni sekretar Krovne organizacije mladih Stefan Đorđević kaže za Danas da je njihovo istraživanje pokazalo da najmanje problema da pronađu posao imaju mladi koji su završili srednje stručne škole i oni sa višim školama, da najviše problema imaju oni samo sa osnovnim obrazovanjem, potom slede oni sa srednjim opštim obrazovanjem i fakultetima.\n12 reagovanja na “Mladi rade za 440 evra, priželjkuju 800”\nU ovoj zemlji dusevni mir ne moze da plati ni 3 hiljade evra. Pogotovo sto bi se odmah pojavili reketasi.\n22. oktobra 2020. u 18.39\n52 000din mogu samo da zamišljaju mladi a bogami i oni stariji radnici, u ovom rasulu od države realno je samo 30 000din za 10 sati rada svakog dana.\nMladi većinom rade u pogonima za šivenje i za motanje kablova koji su pod zaštitom vlade i ni inspekcije im ništa ne mogu i ne smeju (svi ih znaju pa da ih ne imenujem) i imaju oko 330 evra. To što se neko zaposli u IT sektoru ili partijski na dobro plaćen posao pa izvlači prosek ne znači ništa. 10% tih mladih jede meso a ostali kupus ali to ne znači da svi oni jedu sarmu


Visković: Rot nije uvredio Srbiju - Sputnjik Srbija\n20:19 13.09.2016 (osveženo 20:34 13.09.2016) Preuzmite kraći link\nMiloš Ćurčin, Sandra Čerin. Sputnik Srbija\nU izjavi za Sputnjik Visković kaže da ni on, niti njegove kolege, nisu Rotovo izlaganje na Fakultetu političkih nauka u Beogradu shvatili kao uvredu upućenoj Srbiji.\n„Gospodin Rot je bio vrlo otvoren u razgovoru i bez uvijanja je, kao što to često nemački predstavnici rade, rekao neke stvari, ali ne na takav način da bismo mi to shvatili kao uvredljivo, a pogotovo ne kao nešto što je u suprotnosti sa našom spoljnom politikom, odnosno da nas on optužuje za nešto što ne stoji. Naš utisak je da Rot ni na koji način nije imputirao Srbiji da je zauzela neki stav ili da ga ima, a da ne treba tako da bude. U nekoliko navrata je izrazio razumevanje za našu poziciju, ali je naglasio da u procesu pristupanja EU do prijema moramo uskladiti svoje stavove sa zajedničkom spoljnom politikom Unije, kao i da ubuduće svi moraju ispuniti sve uslove da bi bili primljeni. To je iskustvo koje je EU stekla, koje nije plod nekakvog administrativnog ili birokratskog pristupa ljudi u Briselu, već su svi bitni političari saglasni da se do pristupanja EU moraju ispuniti svi uslovi, a ne ostaviti za period nakon pristupanja“, kaže Visković.\nDačić: Hoćemo u EU iako više nije tako privlačna\nOn napominje da je na njegovo konkretno pitanje o poziciji Srbije u pregovorima sa Prištinom Rot rekao da se slaže da treba imati više razumevanja za osetljivost tog pitanja i da ga treba rešavati postepeno, korak po korak.\nNi dopisnik lista „Politika“ iz Nemačke Nenad Radičević ne misli da je Mihael Rot želeo da Srbiji pošalje neku poruku, iako je, kako kaže, svaka takva izjava suštinski neka poruka vlastima.\n„Izgleda da se Rot previše opustio u studentskoj atmosferi, te je njegovo izlaganje više ličilo na neformalne razgovore u kojima oslikava neke ljude i partije koje kritikuju odnos vlasti prema Rusiji, ili pak neke segmente vlasti koje se sagledavaju više kao proruske. Međutim, u zvaničnim razgovorima sa srpskim političarima priča je sasvim drugačija, a akcenat se stavlja na Kosovo, dok se o formulaciji odnosa Srbije i Rusije govori isključivo u pravcu približavanja spoljne politike Srbije ka politici EU“, tvrdi on.\nRadičević napominje da Nemačka za sada ne insistira toliko na tome da se Srbija pridruži sankcijama koje je EU uvela Rusiji zbog stanja u Ukrajini, naročito jer u unutar same EU ima zemlja nezadovoljnih trenutnim odnosom prema Rusiji.\n„Dobar deo vlade, pre svega Socijaldemokratska partija, nastoji da nađe način da dođe do svojevrsnog poboljšanja odnosa između Rusije i EU, dok se demohrišćani i Angela Merkel trude da budu loši momci. Čini mi se da igraju igre dobrog i lošeg policajca trudeći se da privole Moskvu da naprave neki dogovor kako bi se napravio pomak u sprovođenju minskog sporazuma što bi vodilo ka ublažavanju sankcija EU“, naglašava Radičević.\nOn smatra da Nemačka jeste prijatelj Srbije dok god je to prijateljstvo u skladu sa tim kako Nemačka vidi evropske integracije celog Balkana.\nTo znači da će Nemačka biti prijatelj Srbije sve dok traje proces normalizacije odnosa između Beograda i Prištine, odnosno sve dok se sprovodi stanje na terenu u kome Kosovo nije deo Srbije, dodaje on.\n„To su nemački ciljevi i oni će teško od toga odustati. Naravno, tu ima malo manevarskog prostora za neki bolji položaj Beograda, ali ne previše, budući da je ceo okvir već postavljen u pregovaračkom okviru EU sa Srbijom, te je sve predefinisano u skladu sa interesima Berlina“, zaključuje Radičević.\nusklađenost, spoljna politika, uvreda, Mihael Rot, Ivo Visković, Nemačka, Srbija


Naslovna » Aronia » BIO ARONIA KREMA ZA LICE 50ml\nCena bez PDV-a: 2.388,32rsd\nAronia Krema za lice predstavlja treći korak u profesionalnalnoj nezi kože koja ima za cilj da stimuliše odbrmbene mehanizme ćelije kako bi koža povratila funkciju prirodnog autoliftinga. Skupoceni antioksidant dobijen od plodova aronije je posebno delotvorna za suvu i osetljivu kožu.\nKremasta struktura pruža trenutno osećaj prijatnosti. Nanesite kremu svakog jutra na kožu za prirodnu lepotu.\nSastojci: voda, glicerin-stearin-limunska kiselina, estri masnih kiselina, Caprylic/Capric, glicerin* , masni alkoholi, alkohol, betain, maslinovo ulje*, ekstrakt aronije, ekstrakt ječma, glycosphingolipids, maltodekstrin, vitamin E, miris, natrijum benzoat, kalijum sorbat, limunska kiselina, ksantan, hijaluronska kiselina\nSertifikovana prirodna kozmetika, dermatološki testirana. Bez hemijskih mirisa, boja i konzervansa


KREDITNE KARTICE SU MEĐU NAJSKUPLJIM PROIZVODIMA BANAKA - Svaka 20. ima problem sa otplatom\n19. 07. 2021. u 15:10\nPOSLE dozvoljenog prekoračenja po tekućem računu, sledeći najskuplji bankarski proizvod su kreditne kartice.\nPoslednji pdoaci Narodne banke Srbije kažu da je prosečna kamatna stopa na dug po kreditnim karticama, prema podacima za april 2021. godine, iznosila je 21,9 odsto na godišnjem nivou.\nPredstavlja jedan od skupljih vidova zaduživanja. Učešće prekoračenja po tekućem računu i kreditnih kartica u ukupnom stanju kredita stanovništvu iznosi samo 3,6 procenata.\nOd ukupno oko 5,6 miliona korisnika tekućih računa, gotovo petina ima kreditnu karticu. Prema statistici Udruženja banka Srbije, krajem maja bilo je ukupno 1.261.105 kreditnih kartica u opticaju, koje koristi 997.962 klijenta banaka.\nIznos odobrenog limita je 90.820 dinara, a korišćeni deo novca je 29.665 dinara. Gotovo svaka dvadeseta kartica ima prpoblem sa izmirivanjem obaveza i zabaleženo je kašnjenje u otplati.\nStambeni kredit dozvoljeni minus kamata pad dinarski krediti najpovoljnije\nU NOVOJ emisiji FT1P, koja se svake nedelje u 21 čas emituje na Jutjub kanalu „Novosti“, Milan Trbojević je razgovarao sa Dejanom Vukotićem, generalnim direktorom AOFI agencije.\nLETNJA turistička sezona je završena, a realizovano je samo oko 50 odsto zamenskih putovanja.\nISPLATA subvencija za prelazak na novi model fiskalizacije, odnosno zamenu fiskalnih kasa, obveznicima koji su se za subvencije prijavili, počeće sutra najavio je ministar finansija Siniša Mali.\nJOVAN Antić je mladić koji se bavi uzgojem paprika koje obaraju rekorde po ljutini.


U okviru svoje korporativne politike Prevent kontinuirano radi na iznalažanju rješenja za pitanje tretmana industrijskog otpada. U tom kontekstu, redovno sprovodimo aktivnosti na analiziranju i unaprjeđenju dosadašnje prakse. Prevent je zadovoljan dosadašnjim aktivnostima u vezi natkrivanja i uvođenja novih tehnologija u postrojenje za tretman otpadnih voda što je i dovelo do smanjenja prisustva neugodnih mirisa u naseljenim mjestima u blizini Prevent Leathera.\n„Investirali smo značajna sredstva u postrojenje za tretman otpadnih voda i svjedoci smo pozitivnih reakcija građana“, ističe Kemal Hadžić, direktor Prevent Leathera i dodaje „sada analiziramo i ostale segmente iz ove oblasti, te tražimo najbolja rješenja kako za Prevent tako i za lokalnu zajednicu“. Razmatranjem mogućnosti za nove investicije i projekte te saradnju sa novim dobavljačima, Prevent namjerava otvoriti prostor za dodatna ulaganja u razvoj lokalne zajednice.\n„Posvećeni smo razvoju društva u mjestima poslovanja, tako da planiramo biti partneri u sportskim, obrazovnim, kulturnim i umjetničkim projektima, te projektima iz oblasti zaštite okoliša“, ističe Hadžić.